Basketblog.gr | A1 | A1 | Μεσολόγγι–Ηρακλής 68-71: Hanlan και κάτω το Μεσολόγγι\nΟ Olivier Hanlan «εκτέλεσε» το Μεσολόγγι με τρίποντο στο τέλος και επέστρεψε στον Ηρακλή να αποδράσει από το Αγρίνιο με το «διπλό»\n05.12.2020 19:14 / Στέφανος Σύριγγας\nΤου… Χίτσκοκ έγινε στο Αγρίνιο στο ματς του Μεσολογγίου (χρησιμοποιεί το κλειστό του Αγρινίου ως έδρα) με τον Ηρακλή. Μόνο που το θρίλερ είχε χάπι εντ για τον «γηραιό», διότι ο Hanlan βγήκε μπροστά στο τέλος έγινε ο απόλυτος πρωταγωνιστής και χάρισε τη νίκη στους Θεσσαλονικείς με 71-68. Ο 27χρονος Καναδός «σκότωσε» το Μεσολόγγι με τρίποντο στο τέλος κάνοντας το 78-61, αλλά και λίγο πριν είχε βάλει το χεράκι του όταν έδειξε ότι είναι τέρας ψυχραιμίας στις βολές. Ο Hanlan κράτησε όρθιο τον Ηρακλή με 2/2 βολές στα 42΄΄ (65-66) και άλλες 2/2 βολές στα 28΄΄ (66-68).\nΟ Ηρακλής (έπαιζε χωρίς τον Καββαδά) έχασε τα ριμπάουντ (39-30) και είχε14 ασίστ και 16 λάθη αλλά είχε 38% στα τρίποντα και πήρε 44 πόντους από τον πάγκο του και 18 πόντους από τα 17 λάθη (έναντι 13 ασίστ) του Μεσολογγίου (δεν είχε τον Green, που χτύπησε μεσοβδόμαδα σε τροχαίο).\nΟ Ηρακλής πήγε έτσι στο 4-2, ενώ το Μεσολόγγι έφτασε τις 3 σερί ήττες και ειναι πια στο 3-3.\nΑπό τους νικητές κορυφαίος ήταν φυσικά ο Hanlan με 14 πόντους, ενώ από το Μεσολόγγι τρομερό ματς έκανε ο Brown που πέτυχε ένα εμφατικό double – double με 15 πόντους και 16 ριμπάουντ.\nΣτο πρώτο δεκάλεπτο έγινε μάχη. Ο Ηρακλής ξεκίνησε καλύτερα πάντως και προηγήθηκε με 5-10 στο 3΄.17΄΄, αλλά το Μεσολόγγι γύρισε το ματς με τα τρίποντα (13-14 στο 8΄.11΄΄).\nΕκεί οι γηπεδούχοι έπαθαν «μπλακ άουτ». Ο Ηρακλής έβαλε τα σουτ αι δη τα τρίποντα, έτρεξε και έτσι έκανε ένα σερί 10-0 και πήρε αέρα 11 πόντων (13-24 στο 12΄.08΄΄).\nΠήρε μπροστά το Μεσολόγγι με ηγέτη τον Μοτσενίγο\nΣτη συνέχεια το σκηνικό άλλαξε μετά το 15’ (18-28). Ο Ηρακλής έχασε στροφές και το Μεσολόγγι έκανε τη μεγάλη αντεπίθεση. Με ηγέτη τον Μοτσενίγο, που έβαλε 8π. οι γηπεδούχοι έκαναν ένα επιμέρους σκορ 15-4, γύρισαν τούμπα το ματς και πέρασαν μπροστά με 33-32. Το ημίχρονο έληξε τελικά 33-35 με τρίποντο του Hanlan.\nΣτην 3η περίοδο ο Αγραβάνης πήρε φωτιά έβαλε 6 πόντους (1 τρίποντα και 3/3 βολές) και το Μεσολλόγι έκανε ένα σερί 6-0 και προηγήθηκε με 4 πόντους (39-35΄στο 22΄.24΄΄). Ο Suggs και ο Hatcher, όμως, ξύπνησαν τον Ηρακλή μετά το 27 (46-43) και ο «γηραιός» έκανε ένα επιμέρους σκορ 4-1 το δεκάλεπτο έληξε «Χ» (47-47)\nΑντεπίθεση από Ηρακλή\nΣτην 4η περίοδο ο Ηρακλής έκανε την μεγάλη αντεπίθεση. Ο «γηραιός» έκανε ένα επιμέρους σκορ 9-2 και πήρε προβάδισμα 7 πόντων (49-56 στο 33΄.01΄΄), ενώ στο 34΄.27΄΄ η διαφορά έφτασε στους 8 πόντους (53-61)\nΞύπνησε το Μεσολόγγι και γύρισε ανάποδα το ματς, «χάθηκε» ο Ηρακλής,\nΜέχρι το 35΄.51΄΄ (57-64) ο Ηρακλής έδειχνε να έχει άνετα το πάνω χέρι. Εκεί το σκηνικό ήρθε τούμπα.\nΤο Μεσολόγγι ξύπνησε, ο Ηρακλής αποδιοργανώθηκε τελείως. Οι παίκτες του Ντίνου Καλαμπάκου έκαναν ένα σερί 8-0 και πέρασαν μπροστά με 65-64 στο 39΄.\nΘρίλερ με τον Hanlan να έχει κρύο αίμα\nΣτο τέλος έγινε του… Χίτσκοκ. Ο Hanlan με 2/2 βολές έκανε το 65-66 στα 42΄΄. Στα 32΄΄ Ο Μοτσενίγος έκανε λάθος.\nΣτα 28΄΄ ο Hanlan κέρδισε φάουλ είχε πάλι κρύο αίμα στις βολές και έκανε το 65-68.\nΣτα 22΄ ο Χατζηνικόλας κέρδισε φάουλ. Έβαλε την πρώτη βολή (66-68), αλλά έχασε τη δεύτερη. Μέσα στην αναμπουμπούλα ο Χατζηνικόλας πήρε το ριμπάουντ, έδωσε την μπάλα στον Kevin Lagford, ο οποίος κέρδισε φάουλ. Ο αδελφός του Keith Langford της ΑΕΚ είχε κι αυτός Ολύμπια ψυχεραιμία, έβαλε και τις 2 βολές και ισοφάρισε το ματς (68-68) στα 21΄΄.\nΗ τελευταία επίθεση πήγε στον Ηρακλή. Ο Hanlan πήρε την μπάλα και στα 2΄΄ πριν την λήξη άφησε στον τόπο το Μεσολόγγι με τρίποντο και έδωσε τη νίκη στον Ηρακλή με 71-68\nΤα δεκάλεπτα: 13-17, 33-35, 47-47, 68-71.\nΜΕΣΟΛΟΓΓΙ (Ντίνος Καλαμπάκος): Ferguson 2, Αγραβάνης 6 (1), Μοτσενίγος 10 (2), Amardi 11 (3/6τριπ.), Brown 15 (3/6βολ., 6/10διπ., 16ριμπ., 1κλεψ.), Langford 6 (1), Ναούμης, Σαχπατζίδης 2, Χατζηνικόλας 13 (4ριμπ., 5ασ.), Γκράβας, Mathis 3 (1).\nΗΡΑΚΛΗΣ (Βαγγέλης Ζιάγκος): Σχίζας 5 (1), Bowlin 3 (1), Moore 3 (1), Daniel 2 (5ριμπ.), Hanlan 14 (4/4βολ., 2/7διπ., 2/5τριπ., 2ριμπ., 1ασ., 1κοψ.), Suggs 10 (2τριπ., 5ριμπ.), Τσαϊρέλης 10, Βεργίνης 9 (3), Γκουζέλης 9 (1), Hatcher 6 (1τριπ., 6λαθ.).\nBasket League, STOIXIMAN Basket League, Ηρακλής, Μεσολόγγι BAXI, Όλιβιε Χάνλαν, Χαρίλαος Τρικούπης Μεσολογγίου


Το τελευταίο βλέμμα της Λευτεριάς: Ο ΑΓΓΕΛΟΣ Ν. ΡΟΥΚΟΥΝΑΚΗΣ ΑΠΟ ΤΟN ΧΑΡΑΚΑ ΜΟΝΟΦΑΤΣΙΟΥ - ΠΑΤΡΙΣ\nΤο τελευταίο βλέμμα της Λευτεριάς: Ο ΑΓΓΕΛΟΣ Ν. ΡΟΥΚΟΥΝΑΚΗΣ ΑΠΟ ΤΟN ΧΑΡΑΚΑ ΜΟΝΟΦΑΤΣΙΟΥ\nΚΡΗΤΗ 1940-45: Ιστορικές Σελίδες\nΑπό Γιώργος Α. Καλογεράκης\t Τελευταία Ενημέρωση Μαρ 19, 2018\nΟ Νικόλαος Χαράλαμπου Ρουκουνάκης, με καταγωγή από τα Ακούμια Ρεθύμνου, παντρεύτηκε την Αικατερίνη Μαράκη από τον Χάρακα Μονοφατσίου και κατοίκησε στο χωριό Χάρακας.\nΟ γιατρός Νικόλαος Ρουκουνάκης, ενεργό μέλος της Εθνικής Αντίστασης και πατέρας του Άγγελου Ρουκουνάκη.\nΤο επάγγελμά του ήταν γιατρός, χειρουργός γυναικολόγος. Με την Αικατερίνη απέκτησαν τέσσερα παιδιά.\nΤον Άγγελο, (1907), τον Γιώργο, (1909), τον Δημήτριο, (1911) και τον Αριστείδη, (1915).\nΗ γυναίκα του Νικολάου Ρουκουνάκη πεθαίνει και έρχεται σε δεύτερο γάμο με την Αθηνά από τον Άγιο Μύρωνα. Αποκτά ένα ακόμη γιο, τον Ιωάννη, (1921).\nΟ Άγγελος υπηρέτησε τη στρατιωτική του θητεία ως έφεδρος ανθυπολοχαγός.\nΜε την έναρξη του Ελληνοϊταλικού πολέμου, ο Άγγελος δεν επιστρατεύτηκε, ως πρώτο παιδί πολύτεκνης οικογένειας.\nΤα τρία του αδέλφια, Γιώργος, Δημήτρης και Αριστείδης, πήραν μέρος πολεμώντας τους Ιταλούς στα βουνά της Αλβανίας.\nΟι αιτήσεις του προς την Ελληνική Κυβέρνηση να επιστρατευτεί ως εθελοντής και να πολεμήσει δεν έγιναν δεκτές.\nΤα αδέλφια του Γιώργος, (έμπορος), Δημήτρης (ανθυπίατρος, παθολόγος), και Αριστείδης (υπάλληλος Τραπέζης), επέστρεψαν από το μέτωπο με τη συνθηκολόγηση της Ελλάδας.\nΟ Άγγελος υπηρετούσε ως διευθυντής στο Ταχυδρομικό Γραφείο της Χώρας Σφακίων (Τ.Τ.Τ.). Στις 20 Μαΐου 1941, ξεκίνησε η μάχη της Κρήτης.\nΟ Άγγελος Νικολάου Ρουκουνάκης από τον Χάρακα Μονοφατσίου. Εκτελέστηκε από τα στρατεύματα κατοχής, στη Χώρα Σφακίων, το πρώτο δεκαήμερο του Σεπτεμβρίου, το 1941.\nΟ Άγγελος Ρουκουνάκης εγκαταλείπει τη θέση του στα Σφακιά και πολεμά τους αλεξιπτωτιστές στα Χανιά, στην περιοχή του Γαλατά. Από έναν αλεξιπτωτιστή που σκοτώνει παίρνει ένα μικρό ξιφίδιο, μέρος του εξοπλισμού του.\nΤην 1η Ιουνίου, με την κατάληψη της Κρήτης από τους Γερμανούς, επιστρέφει στη Χώρα Σφακίων, στα δημοσιοϋπαλληλικά του καθήκοντα.\nΈνας μεγάλος αριθμός Βρετανών, Αυστραλών και Νεοζηλανδών στρατιωτών κατευθύνονται και καταφτάνουν στην επαρχία Σφακίων με σκοπό τη διαφυγή τους στη Μέση Ανατολή.\nΟι Σφακιανοί τούς περιθάλπουν, τους φροντίζουν και τους βοηθούν με όλα τα μέσα που διαθέτουν ως την αποχώρησή τους.\nΟ Άγγελος Ρουκουνάκης πρωτοστατεί. Το Σεπτέμβρη του 1941, γερμανικός στρατός από 2.000 στρατιώτες κατακλύζει την Επαρχία Σφακίων. Σκοπός τους, η τιμωρία των κατοίκων, για την αρωγή που επέδειξαν προς τους συμμάχους μετά τη μάχη της Κρήτης. Σύστησαν αμέσως στρατοδικείο.\nΤο στρατοδικείο στεγάστηκε στο σπίτι του Ανδρέα Βουρδουμπά στη Χώρα Σφακίων.\nΟι βάρβαροι γερμανοί δίκαζαν και καταδίκαζαν σε θάνατο αθώους πολίτες. Τους καταδίκους έκλειναν στο σπίτι του Νικολάου Μανουσογιάννη που βρίσκονταν δίπλα στου Βουρδουμπά. Απ’εκεί τους οδηγούσαν στα ερείπια παλιού φρουρίου, που δέσποζε πάνω από τη Χώρα Σφακίων και τους εκτελούσαν.\nΟ Άγγελος Ρουκουνάκης κλήθηκε πρώτος για ανάκριση αλλά αφέθηκε ελεύθερος. Κλήθηκε όμως για δεύτερη φορά σε ανάκριση και το στρατοδικείο τον καταδίκασε σε θάνατο. Υπήρχε μαρτυρία ότι είχε πολεμήσει τους Γερμανούς αλεξιπτωτιστές, και ότι βοήθησε στη διαφυγή των συμμάχων. Οι γερμανοί, από 1 ως 7 Σεπτεμβρίου 1941, εκτέλεσαν 26 άντρες στη Χώρα Σφακίων. Όλοι οδηγήθηκαν και εκτελέστηκαν στο παλιό φρούριο, νοτιοανατολικά της Χώρας Σφακίων.\n«Οι τουφεκισθέντες εξετελέσθησαν προ γκρεμού όπου εβαραθρώθησαν και κατόπιν δια δυναμιτών ανετινάχθη το χείλος του βαράθρου και ούτω ετάφησαν». (Αρχείο Γερμανικής Στρατιωτικής Διοικήσεως Κρήτης, Φ1ος, υποφ. 3ος, δεσμός α, αριθμ. 79, Γενικά Αρχεία Κρήτης ΓΑΚ Χανίων, χωρίς ημερομηνία)\nΟ μόνος που δεν εκτελέστηκε στο φρούριο, ήταν ο Άγγελος Ρουκουνάκης. Ενώ τον οδηγούσαν από το Ταχυδρομικό γραφείο στον τόπο της εκτέλεσης, κατάφερε και λύθηκε.\nΈστρεψε το βλέμμα του για λίγο στους δημίους του και απομακρύνθηκε τρέχοντας, διανύοντας λίγες δεκάδες μέτρα. Οι σφαίρες των κατακτητών πρόλαβαν και τον σκότωσαν. Το σώμα του λύγισε και βρέθηκε στο πλακόστρωτο της Χώρας Σφακίων.\nΈνα αυλάκι από αίμα σύρθηκε στις πλάκες. Το παλικάρι από τον Χάρακα Μονοφατσίου, ο Άγγελος Ρουκουνάκης, έπεσε για την πατρίδα χτυπημένος πισώπλατα.\nΤο ημερολόγιο έδειχνε Πέμπτη, 4 Σεπτεμβρίου 1941. Μεταφέρθηκε από τους υπόλοιπους μελλοθάνατους στο φρούριο και πετάχτηκε στον γκρεμό που έπεφταν νεκροί και οι υπόλοιποι Σφακιανοί. Διοικητής Κρήτης των κατοχικών δυνάμεων και υπεύθυνος για την εκτέλεση του Άγγελου Ρουκουνάκη, ο στρατηγός Αντρέ.\nΜετά την κατάληψη του αεροδρομίου του Μάλεμε από τις αεραποβατικές γερμανικές δυνάμεις και την επικράτηση των κατοχικών δυνάμεων στον τομέα των Χανίων, ο στρατηγός Φράιμπεργκ διέταξε την οπισθοχώρηση των ανδρών του προς τα νότια παράλια και την προσπάθεια απαγκίστρωσής τους. Έτσι, χιλιάδες στρατιώτες, Βρετανοί, Αυστραλοί και Νεοζηλανδοί, κατευθύνθηκαν στα Σφακιά. Ακολούθησαν και Έλληνες. Μαζί τους και ο στρατηγός Φράιμπεργκ, που διέμενε σε μία παραλιακή σπηλιά της Χώρας Σφακίων.\nΦτάνοντας στο φαράγγι της Ίμπρου και έχοντας συνοδεία φορτηγά αυτοκίνητα γεμάτα με όπλα και εφόδια (ρουχισμό, φάρμακα, τρόφιμα) διαπίστωσαν ότι ήταν αδύνατη η μεταφορά των αυτοκινήτων στα παράλια των Σφακίων. Για να μην πέσουν στα χέρια του εχθρού, κατακρήμνισαν δεκάδες φορτηγά αυτοκίνητα στο φαράγγι.\nΟι Γερμανοί που ακολουθούσαν, με διαταγή του Κουρτ Στούντεντ, άρχισαν σφοδρούς βομβαρδισμούς. Στις 29-30 και 31 Μαΐου ρίχτηκαν στη Χώρα Σφακίων περίπου 500 βόμβες. Από τις βόμβες, που αρκετές δεν εξερράγησαν, γκρεμίστηκαν ελάχιστα σπίτια λόγω του εδάφους. Μεταξύ των σπιτιών που έπαθαν ζημιές ήταν και του Γεωργίου Στυλιανού Ξυλίκη που στέγαζε το Ταχυδρομικό Γραφείο με προϊστάμενο τον Άγγελο Νικολάου Ρουκουνάκη. Οι απώλειες των βομβαρδισμών ήταν τραγικές. Τριάντα εφτά (37) στρατιώτες των συμμάχων και δέκα (10) Έλληνες νεκροί.\nΟ τόπος της εκτέλεσης των 26 πατριωτών, στο κάστρο της Χώρας\nΣτις 28 Μαΐου το βράδυ με τέσσερα (4) πλοία, στις 29 με άλλα τέσσερα (4), στις 30 με τρία (3) και στις 31 Μαΐου με δύο (2), μεταφέρθηκε ένας μεγάλος αριθμός, Βρετανών και μόνο στη Μέση Ανατολή. Εφτά χιλιάδες στρατιώτες των συμμάχων αιχμαλωτίστηκαν και 500 Έλληνες. Όλοι οι αιχμάλωτοι οδηγήθηκαν στα Χανιά.\nΌσοι Αυστραλοί και Νεοζηλανδοί παρέμειναν διασκορπίστηκαν στα ορεινά των Σφακίων, κυρίως στα δάση της Ανώπολης, της Αράδαινας και του Αγίου Ιωάννη, να κρυφτούν. Το βάρος της περίθαλψης και της αρωγής, το ανέλαβαν κυρίως όλοι οι κάτοικοι της Ανώπολης. Μεταξύ εκείνων που περιέθαλψαν τους συμμάχους πρωτοστάτησε ο Άγγελος Νικολάου Ρουκουνάκης.\nΟι Γερμανοί αποχώρησαν από τα Σφακιά στις 2 Ιουνίου 1941, αφήνοντας αρχικά ένα φυλάκιο με 200 στρατιώτες και κατόπιν με 40. Αμέσως ξεκίνησαν με προκηρύξεις και δημοσιεύματα στις φιλογερμανικές εφημερίδες «Κρητικός Κήρυξ» του Ηρακλείου και «Παρατηρητής» των Χανίων, να καλούν τον πληθυσμό να καταδίδει και να παραδίδει τους Βρετανούς, Αυστραλούς και Νεοζηλανδούς στρατιώτες που είχαν παραμείνει στην Κρήτη. Αν δεν το έκαναν, όποιος γνώριζε και περιέθαλπε σύμμαχο, θα τιμωρούνταν με την ποινή του θανάτου.\nΤη Δευτέρα 1 Σεπτεμβρίου 1941, με διαταγή του νέου διοικητή Κρήτης στρατηγού Αντρέ, φτάνουν στα Σφακιά 2.000 Γερμανοί στρατιώτες. Αποστολή τους η σύλληψη και τιμωρία όλων εκείνων που βοήθησαν τους συμμάχους και η αναζήτηση εκείνων που κρύβονται στα ορεινά της επαρχίας Σφακίων.\nΣυστήνουν στρατοδικείο με διερμηνέα έναν Δημόπουλο. Το στρατοδικείο στεγάζεται στο σπίτι του Ανδρέα Βουρδουμπά και αρχίζουν να δικάζουν και να καταδικάζουν. Ένα μεγάλο μέρος της γερμανικής δύναμης κατευθύνεται στην Ανώπολη με έναν προδότη από τη Χώρα Σφακίων. Μαρτυρίες κατοίκων αναφέρουν ότι οι Γερμανοί έφτασαν στα Σφακιά έχοντας στα χέρια τους κατάλογο με τα ονόματα των Σφακιανών που έψαχναν.\nΕπίταξαν το σπίτι του Νικολάου Μανουσογιάννη που βρισκόταν δίπλα στου Βουρδουμπά και το μετέτρεψαν σε κρατητήριο. Πρώτος κλήθηκε για ανάκριση ο Άγγελος Νικολάου Ρουκουνάκης με τους ταχυδρομικούς υπαλλήλους. Μετά την ανάκριση κλείστηκε στο σπίτι του Μανουσογιάννη. Την επόμενη ημέρα οδηγήθηκε και πάλι στον στρατοδίκη. Μεταφέρθηκε στο Ταχυδρομείο και του ζητήθηκε να ανοίξει το χρηματοκιβώτιο.\nΕκείνος αρνήθηκε. Μέσα είχε κρύψει ένα γερμανικό ξιφίδιο. Επικαλέστηκε ότι έχει χάσει το κλειδί με το βομβαρδισμό του γραφείου, τον Μάιο του 1941. Οι Γερμανοί τον οδήγησαν και πάλι στον στρατοδίκη. Καταδικάστηκε σε θάνατο. Μετά την εκταφή του, το κλειδί του χρηματοκιβωτίου βρέθηκε ραμμένο σε μια εσωτερική τσέπη του παντελονιού του.\nΣυνολικά, από Δευτέρα 1 ως Κυριακή 7 Σεπτεμβρίου 1941, δικάστηκαν, καταδικάστηκαν σε θάνατο και εκτελέστηκαν με την κατηγορία «αρωγής στον εχθρό», 26 πατριώτες. Τρεις από τη Χώρα Σφακίων, δύο από τους Κομητάδες, δύο από την Αγία Ρούμελη, ένας από το Λειβαδά Σελίνου, ένας από τα Ποτιστήρια Κυδωνίας, ένας από το Βαρύπετρο Κυδωνίας, ένας από τη Σούγια Σελίνου, δεκατέσσερις από την Ανώπολη και ο Άγγελος Ρουκουνάκης από τον Χάρακα Μονοφατσίου.\nΙωσήφ Γ. Δουρουντάκης, Χώρα Σφακίων(Γιαχουντής)\nΙωάννης Νικ. Φουντουλάκης, Κομητάδες Δημήτριος Θ. Γιουκάκης, Μουρί Σφακίων-Κομητάδες\nΓεώργιος Ν. Δουρουντάκης Χώρα Σφακίων\nΆγγελος Νικ. Ρουκουνάκης, Χάρακας Μονοφατσίου\nΣτυλιανός Νικ. Κουμακάκης, Λειβαδάς Σελίνου\nΓεώργιος Ιωσήφ Τζάτζιμος, Αγία ΡούμεληÏÂÎÁ\nΕμμανουήλ Γ. Τζάτζιμος, Αγία Ρούμελη\nΑνδρέας Κρητικός, Ποτηστήρια Κυδωνίας, πρόσφυγας\nΓεώργιος Μιχ. Καντουνάτος, Λειβανιανά-Ανώπολη\nΙωάννης Μιχ. Κουφάκης, Βαρύπετρο Κυδωνίας\nΓεώργιος Νικ. Κατσιάς, Χώρα Σφακίων\nΑνδρέας Νικ. Αθητάκης, Ανώπολη\nΑνδρέας Ν. Ζαχαριάς, Ανώπολη\nΓεώργιος Μαν. Κοντορίνης, Ανώπολη\nΓρηγόριος Μιχ. Αθητάκης, Ανώπολη\nΝικόλαος Ανδρ. Γλυμένος, Ανώπολη\nΕμμανουήλ Ανδρ. Σαβιολής, Ανώπολη\nΣτυλιανός Ιωάννου Μαυριγιάννης, Ανώπολη\nΣτυλιανός Ιωάννου Σαβιολής, Ανώπολη\nΝικόλαος Δημ. Παπαδερός, Ανώπολη\nΙωάννης Γεωργίου Κριαράς, Ανώπολη\nΓεώργιος Γεωργίου Κριαράς, Ανώπολη\nΝικόλαος Ιωάννου Αθητάκης, Ανώπολη\nΣπυρίδωνας Δημητρίου Παπαδερός, Ανώπολη\nΓεώργιος Ιωάννου Μετοχαράκης, Σούγια.\nΟι 26 μελλοθάνατοι στήνονταν έξω από το φρούριο της Χώρας Σφακίων, στην άκρη ενός γκρεμού, δίπλα από ένα βράχο δύο μέτρων ύψους. Εκεί οδηγούνταν από τους Γερμανούς δυο-δυο, τρεις-τρεις, όλη τη βδομάδα από 1 ως 7 Σεπτεμβρίου 1941. Κάτω από τον γκρεμό, οι βράχοι δημιουργούσαν ένα φυσικό κοίλωμα που έπεφταν οι σκοτωμένοι. Η θάλασσα ανοιγόταν μπροστά. Τα πολυβόλα κροτάλιζαν και οι νεκροί κατρακυλούσαν ο ένας πάνω στον άλλο, στο κοίλωμα του γκρεμού. Ο μόνος που δεν εκτελέστηκε στον βράχο ήταν ο Άγγελος Ρουκουνάκης.\nΔολοφονήθηκε πισώπλατα, έξω από το Ταχυδρομικό Γραφείο, όταν προσπάθησε να διαφύγει. Η σορός του μεταφέρθηκε μαζί με των άλλων εκτελεσμένων. Ο Γεώργιος Δουρουντάκης του Νικολάου, όταν στήθηκε στην άκρη του γκρεμού για να εκτελεστεί, έτρεξε προς τη θάλασσα. Λίγο πριν προλάβει να πέσει στο νερό και να σωθεί, δολοφονήθηκε κι αυτός πισώπλατα. Οι Γερμανοί, για να αποφύγουν άλλη απόπειρα δραπέτευσης προς τη θάλασσα, επίταξαν μια βάρκα με βαρκάρη ένα δεκαπεντάχρονο παιδί, τον Γιάννη Τζαρδή.\nΜέσα στη βάρκα επιβιβάζονταν κάθε μέρα δύο οπλισμένοι Γερμανοί και ο Τζαρδής την οδηγούσε απέναντι από το σημείο της εκτέλεσης. Οι νεκροί παρέμειναν άταφοι όλη την εβδομάδα. Όταν τελείωσαν οι εκτελέσεις, επειδή δεν υπήρχε χώμα, οι Γερμανοί με δυναμίτη προσπάθησαν να ανατινάξουν μέρος του γκρεμού για να σκεπαστούν τα θύματα. Δεν τα κατάφεραν. Κατόπιν τους περιέλουσαν με πετρέλαιο και τους έβαλαν φωτιά. Ούτε αυτό είχε επιτυχία. Διέταξαν ύστερα τους κατοίκους και μετέφεραν χώμα, από άλλα σημεία της Χώρας Σφακίων, και τους σκέπασαν. Απαγόρευσαν ακόμη στους ιερείς να τελέσουν τη λειτουργία της ταφής.\nΔεδομένου λοιπόν ότι στον τόπον εκείνον δεν υπήρχε χώμα, οι Γερμανοί στρατιώται δια να σκεπάσουν τους νεκρούς επεχείρησαν με χειροβομβίδες να ανοίξουν λάκκους δια να σκεπασθούν τα πτώματα. Επειδή όμως στην προσπάθειά των αυτήν απέτυχον, μετεχειρίσθησαν τότε πετρέλαιον δια να τους καύσουν. Επειδή όμως το πετρέλαιον φιλανθρωπότερον απ’αυτούς εσεβάσθη τους νεκρούς, ηναγκάσθησαν να προσφύγουν σε αγγαρείαν των εντοπίων προς επιτυχίαν του επιδιωκόμενου σκοπού. Και πράγματι η αγγαρεία αυτή επέτυχε μεταφέρουσα χώμα από τα πέριξ να καλύψη προχείρως τους νεκρούς…”1\nΜετά την αποχώρηση των Γερμανών από το Λασίθι, το Ηράκλειο και το Ρέθυμνο και τη σύμτυξή τους στην «Οχυρά Θέση Χανίων» τον Οκτώβριο του 1944, οι συγγενείς των σκοτωμένων τοποθέτησαν ένα ξύλινο μεγάλο σταυρό στο σημείο της εκτέλεσης. Στις 21 Οκτωβρίου 1945 τελέστηκε το πρώτο μνημόσυνο των 26 θυμάτων.2\nΛίγα χρόνια αργότερα, με την οικονομική βοήθεια των Σφακιανών της Αμερικής, στήθηκε ένα μνημείο δίπλα στον κεντρικό δρόμο και μεταφέρθηκαν εκεί τα οστά των παλικαριών.\nΈτσι «χάθηκε”ª το παλικάρι ο Άγγελος Ρουκουνάκης, από τον Χάρακα Μονοφατσίου. Μαζί με 25 Σφακιανούς. Εκτελέστηκαν από τον ´καλύτεροª στρατό του κόσμου, τον στρατό των «ιπποτών», κατά δήλωση σημερινών Γερμανών πανεπιστημιακών, τιμώμενων και από το Πανεπιστήμιο Κρήτης. Άταφοι, χωρίς να επιτρέψουν τη χριστιανική τελετή της ταφής τους. Έγιναν όμως σύμβολα θυσίας.\nΚληροδοτώντας στους σύγχρονους νεοέλληνες παραδείγματα εθελοθυσίας και πατριωτισμού. Για να μην ξεχνούμε…\n1 Ιωσήφ Ανδρέα Παπαδόπετρου, «Όσα δε σβήνει ο χρόνος», Ρέθυμνο 1963, σελ. 47\n2 ΜΝΗΜΟΣΥΝΟΝ 26 Σφακιανών\nΟ Πρόεδρος της Κοινότητας ΝΙΚ. ΔΟΥΡΟΥΝΤΟΥΣ\n(εφημερίδα ΒΗΜΑ Χανίων, 9 Οκτωβρ. 1945)\n* Του Γεωργίου Α. Καλογεράκη, δρος Πανεπιστημίου Ιωαννίνων, διευθυντή Δημοτικού Σχολείου Θραψανού Πεδιάδος\nΠερί κομμάτων, κινημάτων, συλλογικοτήτων και άλλων δαιμονίων\nΣΤΙΣ ΣΥΝΟΙΚΙΕΣ ΤΗΣ ΠΟΛΗΣ: Η Πλατεία Χεϊτάν ή Σεϊτάν Ογλού (του Δαιμόνιου Ανθρώπου), στο Μεγάλο Κάστρο!


Αλέξις Σάντσες: Η τελευταία ευκαιρία στη Γιουνάιτεντ | PlanetFootball - Αναλύσεις & Man. United | gazzetta.gr\nΤρίτη, 26 Φεβρουαρίου 2019 - 19:08\nΑλέξις Σάντσες: Η τελευταία ευκαιρία στη Γιουνάιτεντ\nΟι τραυματισμοί φέρνουν τον Αλέξις Σάντσες ξανά στο προσκήνιο και ο Θάνος Σαρρής γράφει για ένα ποδοσφαιρικό φάντασμα που αναζητά υπόσταση.\nΜοιάζει πραγματικά ανεξήγητο το πως ο ποδοσφαιριστής που στα τελευταία του χρόνια στην Άρσεναλ έμπαινε συχνά στους υποψήφιους για να σπάσουν το δίπολο Μέσι-Ρονάλντο έφτασε να βρίσκεται μεταξύ φθοράς και αφθαρσίας. Κατά μία έννοια, η εξαφάνιση του Αλέξις Σάντσες ακολουθεί την συνολική εικόνα παραίτησης που είχε η Μάντσεστερ Γιουνάιτεντ, μέχρι να φύγει ο Μουρίνιο. Όχι φυσικά ότι με τον Όλε Γκούναρ Σόλσκιερ συντελέστηκε κάποια δομική αλλαγή στο οικοδόμημα, όμως σε βραχυπρόθεσμο επίπεδο το τέλος του κύκλου Μουρίνιο και η ανάληψη της τεχνικής ηγεσίας από έναν άνθρωπο μπολιασμένο στο πνεύμα της Γιουνάιτεντ προκάλεσε ένα ντόμινο αντιδράσεων, κυρίως σε πνευματικό επίπεδο.\nΗ κρίση των τραυματισμών που προέκυψε μετά το παιχνίδι με την Λίβερπουλ δίνει στον Χιλιάνο την ευκαιρία της επιστροφής στις βασικές επιλογές, έχοντας πρόσφατο τον πρωταγωνιστικό ρόλο που έπαιξε στη νίκη επί της Άρσεναλ, αλλά και το πλεονέκτημα της παρουσίας του Σόλσκιερ. Ο Νορβηγός τεχνικός έχασε τον Λίνγκαρντ, τον Ερέρα και τον Μάτα με μυϊκούς στο ντέρμπι του Old Trafford, ενώ ο Ράσφορντ, παρότι δεν έγινε αλλαγή, κληρονόμησε τραυματισμό στον αστράγαλο και το πρήξιμο ήταν τόσο μεγάλο, που δεν μπορούσε να φορέσει παπούτσι. Με τους Βαλένσια, Μαρσιάλ, Μάτιτς, Τζόουνς και Ντάρμιαν να είναι ήδη στα πιτς, οι επιλογές για τις επόμενες εβδομάδες είναι αρκετά περιορισμένες, με αποτέλεσμα ο Χιλιανός να έρχεται στο προσκήνιο.\nΤον τελευταίο καιρό ο Σόλσκιερ προσπαθεί να τον «φτιάξει» σε κάθε ευκαιρία. Χαρακτήρισε ένα «πολύ μεγάλο βήμα μπροστά» την εμφάνισή του απέναντι στην Άρσεναλ για το Κύπελλο, προσθέτοντας πως: «προσπαθείς να καθίσεις κάτω μαζί του και να του μιλήσεις, αλλά είναι ένας πραγματικά πολύ εργατικός υπερήφανος άνθρωπος, ο οποίος πασχίζει να αποδείξει την αξία του. Είναι φανταστικός από όταν ήρθα, η προσπάθειά του στις προπονήσεις είναι τεράστια». Πριν το 2-0 με την Τσέλσι για την ίδια διοργάνωση, όπου ο Αλέξις πέρασε αλλαγή στο δεύτερο μέρος, ο Νορβηγός ρωτήθηκε ξανά για τον ακριβοπληρωμένο παγκίτη του, απαντώντας: «Είναι ακόμα νέος. Είναι τριαντάρης και μπορεί να παίξει για πολλά πολλά χρόνια. Βρίσκεται εδώ έναν χρόνο, εγώ είμαι εδώ για δύο μήνες και ήταν τραυματίας στο πρώτο μέρος της θητείας μου, οπότε είναι άδικο να περιμένουμε να βρεθεί στην κορύφωση της απόδοσής του τόσο γρήγορο. Είμαι σίγουρος ότι θα δούμε τον καλύτερο εαυτό του πριν το τέλος της σεζόν». Φρόντισε επίσης να του ρίξει το μπαλάκι, τονίζοντας ότι εκείνος πλέον δεν μπορεί να κάνει κάτι άλλο: «Άπαντες γνωρίζουμε πόσο σπουδαίος ποδοσφαιριστής είναι, αλλά θα πρέπει να βρει μόνος του τον εαυτό του».\nΚαι τώρα, παραμονές του αγώνα με την σκληροτράχηλη Κρίσταλ Πάλας για το Πρωτάθλημα, ο Νορβηγός έδειξε ότι η ώρα έφτασε: «Είναι η στιγμή για αυτούς να παίξουν στο επίπεδο που μπορούν», τόνισε αναφερόμενος στον Σάντσες και τον Λουκάκου, προσθέτοντας: «Η φήμη είναι ένα πράγμα, αλλά η πραγματική δυνατότητα είναι κάτι άλλο. Οι δυο τους είναι καλοί, συνεργάζονται καλά μαζί και ίσως αυτή είναι η ευκαιρία να επανακτήσουν την φόρμα τους και να μου δημιουργήσουν πονοκεφάλους όταν όλοι θα είναι υγιείς».\nΧαμένος στην κριτική και στην πίεση του ηγεμονικού του συμβολαίου, αλλά και όλης της Γιουνάιτεντ στην περίοδο του Μουρίνιο, ο Αλέξις Σάντσες ήταν εκτός λόγω μυϊκού τραυματισμού τον Δεκέμβριο. Έπαιξε ένα ματς με τη Νιούκαστλ, με τον Σόλσκιερ στον πάγκο και μετά έχασε δύο ακόμα (στο ένα ήταν στον πάγκο) με ενοχλήσεις. Η αναλαμπή του απέναντι στην πρώην ομάδα του, όπου είχε να αντιμετωπίσει και το εχθρικό κλίμα, ήταν ένας καλός οιωνός μέσα σε όλη την απογοήτευση, ακόμα κι αν η συνολική εικόνα του απέναντι στους Gunners ήταν διαφορετική από όταν φορούσε τη φανέλα τους. Τα ρεπορτάζ από το Νησί θέλουν τη μη προσαρμογή του στο Μάντσεστερ να αποτελεί ένα κράμα προσωπικών και αγωνιστικών λόγων, όμως είναι ξεκάθαρο πως στο δεύτερο, τουλάχιστον κομμάτι, τα πράγματα πλέον είναι διαφορετικά. Ο ίδιος άλλωστε εξήγησε ότι: «Είμαι ένας παίκτης που αν δεν έχει επαφή με την μπάλα χάνει τη σπίθα, θέλω να παίζω σε κάθε ματς».\nΑν υπάρχει μια ακόμα ευκαιρία για να αποκτήσει διάρκεια και να χτίσει πάνω της, αυτή είναι τώρα. Εφόσον παραμείνει μακριά από τραυματισμούς, η συγκυρία για να βρει ένα σερί αγώνων, να αρπάξει την ευκαιρία από τα μαλλιά και να αποδείξει ότι δεν ξόφλησε μοιάζει ιδανική. Στα έξι παιχνίδια που ο Σάντσες έχει ξεκινήσει φέτος βασικός η Γιουνάιτεντ είναι αήττητη, χωρίς αυτό φυσικά από μόνο του να λέει τίποτα. Όμως, σε σύγκριση με την σούπερ χρονιά των 24 γκολ και των 10 ασίστ σε 38 ματς Premier League με την φανέλα της Άρσεναλ, είναι χαρακτηριστικό ότι υπάρχουν στατιστικές κατηγορίες που παρουσιάζει βελτίωση στο μικρό δείγμα των αγώνων που υπάρχει για φέτος.\nΈχει μειώσει τις λάθος επαφές, καθώς και τις φορές που χάνει την μπάλα από τάκλιν χωρίς να ντριμπλάρει. Επίσης έχει βελτιώσει την αποδοτικότητα σε τάκλιν και κοψίματα, παρότι γενικώς η αμυντική του συνεισφορά στην Άρσεναλ ήταν καλύτερη. Επίσης, μολονότι είναι πολύ πεσμένος σε γκολ, ασίστ, ντρίμπλες, πάσες, στο μικρό φετινό του δείγμα δημιουργεί 2.8 ευκαιρίες ανά ματς. Ο Αλέξις από πέρυσι τον Ιανουάριο που πήγε στο Old Trafford έχει κάνει καλά ματς, κυρίως με αντίπαλους χαμηλότερης δυναμικής. Είναι τα παραπάνω στοιχεία που δείχνουν ότι υπάρχει ελπίδα; Με βάση την μέχρι στιγμής εικόνα του, η πλάστιγγα γέρνει προς το όχι. Μόνο ο ίδιος μπορεί πλέον να αποδείξει το αντίθετο...


Στους ζωντανούς κανείς δεν είναι άτρωτος\n&nbsp17 Μαρτίου 2020, 10:05 πμ\nΣε κατάσταση έκτακτης ανάγκης βρίσκεται η Κύπρος -όπως και όλος ο υπόλοιπος κόσμος- εξαιτίας του κορωνοϊού. Κάθε μερικές ώρες, η Πολιτεία ανακοινώνει νέα μέτρα, με σκοπό να διασφαλίσει την υγεία των πολιτών, την τάξη...\nΔημόσιος κίνδυνος η θρησκευτική λατρεία\n&nbsp11 Μαρτίου 2020, 10:25 πμ\nΤις θέσεις ότι είναι ασφαλείς από τον κορωνοϊό όσοι λαμβάνουν Θεία Κοινωνία, ότι ο αγιασμός λειτουργεί ως φάρμακο για την πρόληψη και την αντιμετώπιση της επιδημίας καθώς και ότι η πίστη είναι ασπίδα για τον οργανισμό,...\nΔεν υπάρχει δικαιολογία για τη βαρβαρότητα\n&nbsp04 Μαρτίου 2020, 9:44 πμ\n«Δρόμο. Πίσω. Ουστ!», φώναζαν και χειρονομούσαν εξαγριωμένοι πολίτες στο λιμανάκι της Θέρμης στη Μυτιλήνη. «Θα σταθούμε όλοι μας τείχος. Αφού δεν μπορούν να χτίσουν τη θάλασσα, θα μείνουμε εμείς εδώ. Σαν φρουρά θα...\nΧτυπούν αυτούς που σηκώνουν την προσφυγική κρίση\n&nbsp03 Μαρτίου 2020, 10:30 πμ\nΟρδές μανιασμένων κατέβηκαν από το καράβι μαζί με κλούβες, οχήματα ρίψης νερού και μηχανήματα εκσκαφής. Αποβιβάστηκαν σαν εισβολείς. Οπλισμένοι. Με γκλομπς και ασπίδες στα χέρια τους. Με κράνη και αντιασφυξιογόνες...


FAZ: Ευρωπαϊκές λύσεις για το προσφυγικό - CNN.gr\nΠέμπτη, 21 Ιουνίου 2018 08:35\nΣτο πλευρό της καγκελαρίου της Γερμανίας, Άνγκελα Μέρκελ, βρίσκεται ο πρόεδρος της Ευρωπαϊκής Επιτροπής, Ζαν Κλοντ Γιούνκερ, για την εξεύρεση μιας ευρωπαϊκής λύσης στην πολιτική ασύλου, όπως γράφει γερμανική εφημερίδα.\nΣτην Ειδική Σύνοδο Κορυφής των Βρυξελλών για την Πολιτική Ασύλου την Κυριακή, πρέπει να εγκριθούν αυστηρότεροι κανόνες για τους αιτούντες άσυλο, οι οποίοι κινούνται μεταξύ των κρατών της ΕΕ, σύμφωνα με το προσχέδιο της τελικής δήλωσης που έχει στη διάθεσή της η FAZ.\nΟι αιτούντες άσυλο θα πρέπει να υποχρεωθούν να παραμείνουν στη χώρα της ΕΕ στην οποία υποβάλλουν την αίτησή τους. Σύμφωνα με το προσχέδιο στη μίνι σύνοδο κορυφής στις Βρυξέλλες την Κυριακή οι συμμετέχοντες θα συζητήσουν σειρά μέτρων για την πρόληψη της διακίνησης των αιτούντων άσυλο μεταξύ των χωρών μελών. «Δεν υπάρχει δικαίωμα ελεύθερης επιλογής του κράτους μέλους στο οποίο ζητείται άσυλο» αναφέρει το σχέδιο. «Βλέπουμε μεγάλη ανάγκη για σημαντική μείωση των δευτερογενών κινήσεων».\nΈλεγχοι σε σταθμούς και αεροδρόμια\nΟι αιτούντες άσυλο θα πρέπει συνεπώς να παραμείνουν στη χώρα της ΕΕ που είναι αρμόδια για την αίτηση ασύλου, αλλιώς προβλέπονται κυρώσεις. Στους σταθμούς λεωφορείων και στα αεροδρόμια πρέπει επομένως να διενεργούνται έλεγχοι. Οι συμμετέχοντες στην ειδική σύνοδο κορυφής πρέπει, επίσης, να υποστηρίξουν την επέκταση του οργανισμού προστασίας των συνόρων Frontex της ΕΕ.\nΤαυτόχρονα, στο προσχέδιο διατυπώνεται σαφής προειδοποίηση ενάντια σε μονομερή μέτρα. «Οι μονομερείς και ασυντόνιστες ενέργειες όχι μόνο είναι λιγότερο αποτελεσματικές, αλλά θα έθεταν σε κίνδυνο και την Ευρωπαϊκή Ένωση και τα επιτεύγματα του Σένγκεν» λέει το κείμενο. Στόχος της συνάντησης την Κυριακή είναι «να εργαστούμε για ευρωπαϊκές λύσεις» τόνισε ο Γιούνκερ.\nΟ Γιούνκερ συγκάλεσε ειδική σύνοδο κορυφής για το άσυλο\nΗ καγκελάριος Μέρκελ εργάζεται επί του παρόντος για μια ευρωπαϊκή λύση στο ζήτημα των προσφύγων. Η Μέρκελ βρίσκεται υπό την πίεση του Ομοσπονδιακού Υπουργού Εσωτερικών Horst Seehofer (CSU) στο ζήτημα των προσφύγων: Θέλει να απορρίψει τους μετανάστες στα γερμανικά σύνορα, οι οποίοι έχουν ήδη καταχωριστεί ως αιτούντες άσυλο σε άλλη χώρα της ΕΕ. Η Μέρκελ απορρίπτει τέτοιες εθνικές μονομερείς ενέργειες. Τη Δευτέρα, τα κόμματα της Ένωσης συμφώνησαν ότι η Μέρκελ θα έχει τον χρόνο να διαπραγματευτεί λύσεις με άλλες ευρωπαϊκές χώρες, έως το τέλος του μήνα.\nΤην Κυριακή το απόγευμα, η Μέρκελ θα συναντηθεί με αρχηγούς κρατών και κυβερνήσεων από τη Βουλγαρία, τη Γαλλία, την Ελλάδα, την Ιταλία, τη Μάλτα, την Αυστρία, τις Κάτω Χώρες, το Βέλγιο και την Ισπανία. Θα πρέπει επίσης να προετοιμάσουν τη σύνοδο κορυφής της ΕΕ και των 28 κρατών μελών στο τέλος της επόμενης εβδομάδας.\nΣύμφωνα με την Ευρωπαϊκή Επιτροπή, ο κατάλογος των συμμετεχόντων κρατών μπορεί να επεκταθεί στην ειδική σύνοδο κορυφής την Κυριακή. Η συμμετοχή των τεσσάρων κρατών του Visegrad Ουγγαρία, την Τσεχική Δημοκρατία, την Πολωνία και τη Σλοβακία, που επιδιώκουν μια σκληρή στάση στη μεταναστευτική πολιτική σε επίπεδο ΕΕ, δεν έχει ακόμη προγραμματιστεί.\nΚΟΣΜΟΣ\t· ΠΡΟΣΦΥΓΙΚΟ\t· ΑΝΓΚΕΛΑ ΜΕΡΚΕΛ\t· ΖΑΝ ΚΛΟΝΤ ΓΙΟΥΝΚΕΡ\t· ΑΣΥΛΟ\t· ΑΙΤΗΣΗ ΑΣΥΛΟΥ


ΕΛΕΝΗ ΜΑΡΚΟΥ:"ΤΟ ΧΡΥΣΟ ΠΟΔΟΣΦΑΙΡΙΚΟ ΡΑΒΔΙ ΤΗΣ ΚΑΣΤΟΡΙΑΣ"! - OlaDeka\nΕΛΕΝΗ ΜΑΡΚΟΥ:”ΤΟ ΧΡΥΣΟ ΠΟΔΟΣΦΑΙΡΙΚΟ ΡΑΒΔΙ ΤΗΣ ΚΑΣΤΟΡΙΑΣ”!\nΑρχική » Δυτική Μακεδονία » Καστοριά » ΕΛΕΝΗ ΜΑΡΚΟΥ:”ΤΟ ΧΡΥΣΟ ΠΟΔΟΣΦΑΙΡΙΚΟ ΡΑΒΔΙ ΤΗΣ ΚΑΣΤΟΡΙΑΣ”!\n19 Σεπτεμβρίου 2016 Mr. Blog Αθλητικά,Γυναίκα,Καστοριά\nΣτο “Ματιές στο Γυναικείο Ποδόσφαιρο η 21χρονη παίκτρια με καταγωγή από την Καστοριά,σπαει τη σιωπή της και μας εξιστορεί την ασχολία της με το ποδόσφαιρο,την πλούσια θητεία φορώντας την Αγιασμένη φανέλα του ΠΑΟΚ,τις κλήσεις στην Εθνική Γυναικών,για το μεγάλο της βήμα στο εξωτερικό και τη νέα της ομάδα,ποια πρόσωπα ευχαριστεί και ποιους στόχους έχει θέσει η ίδια για το ποδοσφαιρικό της μέλλον και όχι μόνο!!!!\nΑναλυτικά τα όσα μας επισήμανε η νεαρή μέσος Ελένη Μάρκου:\nΠως και σε ποια ηλικία ξεκίνησες να παίζεις ποδόσφαιρο;\n“Ξεκίνησα να παίζω ποδόσφαιρο σε πολύ μικρή ηλικία από τότε που θυμάμαι τον εαυτό μου!Ξεκίνησα στην πόλη της Καστοριάς με ομάδες αγοριών και μετά πήγα σε αθλητικό σχολείο. Στο σχολείο αυτό δεν μπορούσα να συμμετέχω στην ποδοσφαιρική ομάδα επειδή ήμουν κορίτσι,αλλά ο Προπονητής του Γυμνασίου με ζήτησε στην ομάδα.”\nΑγαπημένος Παίκτης-Αγαπημένη Παίκτρια;\n“Αγαπημένος μου παίκτης είναι ο Γκάρεθ Μπέιλ ενώ ως πρότυπο παίκτριας έχω την Άλεξ Μόργκαν.”\nΠοια είναι η φυσική σου θέση;\n“Αρχικά η θέση που αγωνιζόμουν ήταν επιθετικός αλλά ο προπονητής Αλέξανδρος Κατικαριδης που συνεργάστηκα μαζί του στον ΠΑΟΚ, με χρησιμοποίησε στο χώρο της μεσαίας γραμμής. Νομίζω ότι πλέον αυτή είναι η φυσική μου θέση.”\nΠόσα έτη φόρεσες τη φανέλα του ΠΑΟΚ; Τίτλους που γεύτηκες με το Δικέφαλο του Βορρά;Πόσα γκολ έχεις πετύχει;\n“Με την φανέλα του ΠΑΟΚ αγωνίστηκα περίπου πέντε ποδοσφαιρικά χρόνια! Πανηγύρισα πολλούς τίτλους. Πρωταθλήματα, κύπελλα και πρόκριση στο Champions League Γυναικών.Το ευχάριστο για μένα είναι ότι πρωταγωνίστησαν σε αυτά τα επιτεύγματα και χαιρόμουν πραγματικά που έπαιζα ποδόσφαιρο σε αυτήν την ιστορική ομάδα,τον ΠΑΟΚ. Έχω πετύχει αρκετά γκολ με τη φανέλα του ΠΑΟΚ σε όλες τις διοργανώσεις και το ρεκόρ μου ήταν την περασμένη αγωνιστική χρονιά, 21 γκολ σε 24 αγώνες!!!!\nΠροσωπικά,το καλύτερο ματς που πραγματοποιησε και σου έχει μείνει βαθιά αποτυπωμένο στο μυαλό σου;\n“Το καλύτερο μου ματς ήταν στον τελευταίο αγώνα που παίξαμε στη Βόρειο Ιρλανδία για τα προκριματικά του Champions League όπου σκόραρα 2 φορές και βοήθησα την ομάδα μου να προκριθεί στην επόμενη φάση.\nΤι σημαίνει για σένα η λέξη ΠΑΟΚ;\n“Για μένα ο ΠΑΟΚ είναι τα ΠΑΝΤΑ!!!! Στιγμές-Συναισθήματα-Αναμνήσεις-Φίλιες!!!!”\nΤο κεφάλαιο Εθνική Γυναικών;\n“Η Εθνική Ομάδα για μένα είναι ένα μεγάλο κομμάτι της ζωής μου!Ζω για την στιγμή που θα δω το όνομα μου στο χαρτί με τις κλήσεις των παικτριών. Νοιώθω ιδιαίτερα χαρούμενη που όλα αυτά τα χρόνια,οι προπονητές με αντάμειψαν στο να με καλέσουν να εκπροσωπήσω τη χώρα μου έστω και αν είμαι αρκετά μικρή!”\nΓια το μεγάλο σου βήμα στο εξωτερικό;Για τη νέα σου ομάδα και ποδοσφαιρική στέγη και συγκεκριμένα στο Rochester της Νέας Υόρκης;\nΠως ήρθε αυτή η πρόταση;Το περιβάλλον που συνάντησες και ποιες οι υποδομές;\n“Το βήμα αυτό το τόλμησα γιατί είμαι Άνθρωπος που μου αρέσει η εξέλιξη, έφτασα στο σημείο να πω ότι στην Ελλάδα δεν έχει μείνει κάτι άλλο που να μην έχω καταφέρει οπότε έπρεπε να βρω την επόμενη πρόκληση!!!Η επόμενη πρόκληση ήταν να κάνω το Βήμα και να ταξιδεύω στην Αμερική και συγκεκριμένα στο Rochester της Νέας Υόρκης. Πλέον είμαι Μέλος του Mcc(Monroe community college)από το οποίο θα αποκτήσω όσες περισσότερες εμπειρίες μπορώ,με σκοπό να ανεβώ ένα παραπάνω σκαλοπάτι,για να καθιερωθώ στην επαγγελματική ομάδα του western New York flash!Το πρωτάθλημα του κολεγίου ανήκει στο NJCAA!Η πρόταση ήρθε από τον κύριο Γεώργιο Κυριαζής ο οποίος είναι ένας προπονητής που γνωρίζει από το αμερικανικό γυναικείο ποδόσφαιρο, μπορεί να με βοηθήσει να εξελιχθώ και να πετύχω το στόχο που έχω θέσει. Γιαυτό τον εμπιστεύτηκα και πραγματοποίησα το μεγάλο αυτό βήμα. Εδώ το περιβάλλον είναι τελείως διαφορετικό από την Ελλάδα και εννοώ ότι οι υποδομές και εγκαταστάσεις είναι κάτι παραπάνω από εξαιρετικές.”\nΠως κρίνεις το γυναικείο ποδόσφαιρο στην Ελλάδα και τις διαφορές που υπάρχουν σε σχέση με το εξωτερικό;\n“Το γυναικείο ποδόσφαιρο εδώ είναι πολύ εξελιγμένο σε σχέση με την Ευρώπη και την Ελλάδα. Η Αμερική διαθέτει το καλύτερο γυναικείο επαγγελματικό πρωτάθλημα. Απλά πιστεύω ότι παντού υπάρχουν καλές και κακές ομάδες και εξαρτάται από τον καθένα προσωπικά που θέλει να φθάσει και τι στάνταρ έχει! Γιατί αρκετές φορές έχω ακούσει ανθρώπους από Ελλάδα να χλευάζουν και να θεωρούν μη ανταγωνιστικό το αμερικανικό γυναικείο ποδόσφαιρο, κάτι που είναι αδιανόητο να συμβαίνει γιατί το ελληνικό πρωτάθλημα δυστυχώς έχει μείνει αρκετά πιο πίσω….”\nΠοιοι είναι κοντά σου και ποιους θέλεις να ευχαριστήσεις;\n“Θέλω να ευχαριστήσω τον ομοσπονδιακό μου προπονητή Δημοσθένη Κάβουρα για τις κλήσεις που έλαβα στην Εθνική Ομάδα και με παρότρυνε.\nΕπίσης ένα τεράστιο ευχαριστώ στην team manager της Εθνικής, Αθηνά Πατεράκη που είναι δίπλα μου σε ότι τη χρειαστώ,τους προπονητές Φάνη Κατεργιαννάκη, Γεώργιο Κυριαζή, Στράτο Δαμιανόπουλο και τον φυσιοθεραπευτή Μάκη Κερμενίδη.”\nΘα ήταν μεγάλη παράλειψη να μην πω ένα Μεγάλο Ευχαριστώ στον προπονητή του ΠΑΟΚ που είχα και με δίδαξε πολλά από τα μυστικά της μπάλας αλλά ήταν και και ένας άξιος παιδαγωγός και εκτός γηπέδων. Ο λόγος για τον Αλέξανδρο Κατηκαρίδη. Επίσης, σημαντική συμβολή απέναντι στο πρόσωπο μου υπήρξε και από τον Πρόεδρο του ΠΑΟΚ Γεώργιο Προύσαλη. Πάνω απ’ολα κοντά μου και απόλυτο στήριγμα σε όλη μου τη ζωή,σε καλές και άσχημες στιγμές είναι η Οικογένεια μου!!!!Ο όρος Οικογενεια το Α και το Ω για μένα αλλά και για κάθε άνθρωπο!”\nΕλένη,για το μέλλον τι σκέφτεσαι;\nΜελλοντικά ο στόχος μου είναι να αποκτήσω το πτυχίο από το κολέγιο και η επαγγελματική ομάδα της Νέας Υόρκης.\nΠρώτα απ’ ολα Υγεία και όλα τα άλλα έρχονται!!!\nΚάτοικοι Κρεπενής: Ναι, οι πρόσφυγες μπαίνουν στις αυλές μας και ικετεύουν για τροφή – Σήμερα έγινε και καταγγελία στην αστυνομία\nΑΓΓΕΛΟΣ ΤΗΣ VICTORIA SECRET ΣΤΗΝ ΝΕΑ ΚΑΜΠΑΝΙΑ ΤΗΣ NAFA


Αντιφασιστική πορεία το Σάββατο στην πλατεία Ηρώων στο Πέραμα\nΠραγματοποιήθηκε στις 18/01, σύσκεψη, ύστερα από πρόσκληση του Συλλόγου Εκπαιδευτικών Κερατσινίου Περάματος «Νίκος Πλουμπίδης»,με θέμα τη φασιστική επίθεση που δέχτηκαν εκπαιδευτικοί, γονείς και μαθητές στο Δημοτικό Σχολείο Ν. Ικονίου, καθώς και την υποδοχή των μικρών προσφύγων και μεταναστών που θα φοιτήσουν στο Πέραμα, το Κερατσίνι και τη Νίκαια.\nΣυμμετείχαν η ΔΟΕ, η ΕΛΜΕ Πειραιά, η Β΄ ΕΛΜΕ Πειραιά, η Ένωση Γονέων Περάματος, η Ένωση Γονέων Κερατσινίου, οι Σύλλογοι Π.Ε Πειραιά και εκπρόσωποι συλλογικοτήτων.\nΈγινε ενημέρωση σχετικά με την επίθεση που δέχτηκαν εκπαιδευτικοί, γονείς και μαθητές με επικεφαλής τον υπόδικο Γ. Λαγό, λίγο πριν την ενημερωτική σύσκεψη των φορέων για την εφαρμογή του προγράμματος, κι ενώ το σχολείο είχε ολοήμερο τμήμα, με μαθητές σε παρακείμενη αίθουσα. Τα μέλη της ΧΑ, εισέβαλαν στο προαύλιο του σχολείου, όπου και προπηλάκισαν, γρονθοκόπησαν, έβρισαν, απείλησαν με χυδαίες εκφράσεις εκπαιδευτικούς και γονείς, ενώ η αστυνομία παρέμενε προκλητικά θεατής των εξελίξεων.\nΑκολούθησε συζήτηση απ’ όλους τους εκπροσώπους των συλλογικοτήτων όπου εκφράστηκε η άποψη ότι οι εκπαιδευτικοί και οι γονείς δεν τρομοκρατούμαστε από φασίστες. Αγωνιζόμαστε καθημερινά για να κρατηθεί η δημόσια εκπαίδευση παρά την κυβερνητική αδιαφορία, αξιοπρεπής, με σεβασμό του παιδαγωγικού μας ρόλου, με πάγια προάσπιση των εργασιακών μας δικαιωμάτων, αλλά και την αδιαπραγμάτευτη προάσπιση των μορφωτικών διακαιωμάτων των μαθητών μας: των παιδιών όλου του κόσμου.\nΗ μάχη ενάντια στον φασισμό και τους φασίστες είναι διαρκής και σε όλα τα επίπεδα. Οι τραμπούκικες και φασιστικές επιθέσεις δεν μένουν αναπάντητες από το εκπαιδευτικό κίνημα.\nΚαλούμε όλες/όλους τις/τους εκπαιδευτικούς, γονείς, μαθητές να αγκαλιάσουν τα παιδιά αυτά που γλίτωσαν από τον πόλεμο και τον πνιγμό και να τα προστατεύσουν από την ξενοφοβία και τον ρατσισμό.\nΗ εκπαίδευση των παιδιών μεταναστών και προσφύγων πρέπει να αποτελεί αποκλειστικά κρατική ευθύνη, χωρίς την εμπλοκή των διάφορων ΜΚΟ που απομυζούν τα κοινοτικά κονδύλια και συνδέονται –πολλές φορές- με σχεδιασμούς ιμπεριαλιστικών κέντρων με την επίσημη στήριξη της κυβέρνησης και του υπουργείου Παιδείας. Χρειάζονται δε, διορισμοί απαραίτητου εκπαιδευτικού και βοηθητικού προσωπικού για την κάλυψη όλων των εκπαιδευτικών αναγκών.\nΤέλος, οι ευθύνες της κυβέρνησης ΣΥΡΙΖΑ ΑΝΕΛ είναι τεράστιες και δεν μπορεί πλέον να κρύβεται. Είναι υπεύθυνη τόσο για την καθυστέρηση της μόρφωσης αυτών των παιδιών, όσο και για την επιλογή της ίδρυσης ξεχωριστών προπαρασκευαστικών τμημάτων. Ταυτόχρονα η κυβέρνηση, είναι υπεύθυνη για το όργιο ασυδοσίας και βίας από το ναζιστικό μόρφωμα της ΧΑ, εφόσον η πολιτική κατευνασμού κι ανοχής απέναντι στο ναζισμό, συμβάλλει στο δυνάμωμά της.\nΩς άμεση απάντηση:\nΚΑΛΟΥΜΕ το Σάββατο 21 Ιανουαρίου, σε αντιφασιστική πορεία στις 11.00, στην πλατεία Ηρώων στο Πέραμα.\nΣτηρίζουμε με όλες μας τις δυνάμεις την υποδοχή των παιδιών όταν αυτά έρθουν στα σχολεία.\nΕλεύθερες Μετακινήσεις για Όλους: Αναβολή της σημερινής πορείας\nΠαρόλο που η προσέλευση του κόσμου είναι μεγάλη, αναβάλλεται η πορεία για τις Ελεύθερες Μετακινήσεις, λόγω κακών καιρικών συνθηκών, ώστε να εξασφαλιστούν οι καλύτεροι δυνατοί όροι διεξαγωγής της.


Οι επιστήμονες εξερευνούν τη δράση του χαλκού ως αντιβιοτικού\nΠρώτη καταχώρηση: Πέμπτη, 4 Απριλίου 2019, 11:10\nΟ χαλκός σκοτώνει τα βακτήρια και για τον ανοσοβιολόγο Michael Johnson του Πανεπιστημίου της Αριζόνα αυτό πρέπει να διερευνηθεί περαιτέρω. Παρέχει ενδείξεις για το πώς μπορεί να δημιουργηθούν αντιβιοτικά για τη θεραπεία λοιμώξεων που προκαλούνται από το βακτήριο S. pneumoniae, συμπεριλαμβανομένης της πνευμονίας, των λοιμώξεων του αφτιού και της μηνιγγίτιδας.\nΗ ανθεκτικότητα στα αντιβιοτικά αυξάνεται και αυτό δεν είναι βιώσιμο\nΟ Johnson, επίκουρος καθηγητής ανοσοβιολογίας, χρησιμοποιεί μια επιχορήγηση ύψους 1,9 εκατ. δολαρίων από το Εθνικό Ινστιτούτο Γενικών Ιατρικών Επιστημών για να διερευνήσει εάν ο χαλκός θα μπορούσε να αποτελέσει τον ακρογωνιαίο λίθο για την επόμενη γενιά αντιβιοτικών.\nΤο βακτήριο Streptococcus pneumoniae σκοτώνει 1,5 εκατ. ανθρώπους ετησίως και οι μισοί από αυτούς είναι κάτω των 5 ετών. Αυτό συμβαίνει παρά το γεγονός ότι υπάρχει εμβόλιο που καλύπτει το 25% των στελεχών.\nΣύμφωνα με τον Τζόνσον, έχει νόημα να διερευνηθούν τρόποι ώστε να χρησιμοποιηθεί ο χαλκός στα αντιβιοτικά. Οι άνθρωποι έχουν χρησιμοποιήσει εδώ και καιρό τον χαλκό ως αντιβακτηριακό με διάφορους τρόπους - για παράδειγμα αποθηκεύοντας τρόφιμα σε χάλκινα δοχεία. Στα νοσοκομεία, οι χάλκινες επιφάνειες, όπως τα πόμολα, χρησιμοποιούνται για να μειώσουν τις νοσοκομειακές λοιμώξεις. Άρα, γιατί όχι και χάπια χαλκού; Ωστόσο, λίγα πράγματα στον κυτταρικό κόσμο είναι πάντα τόσο απλά.\nΟι επιστήμονες εξακολουθούν να μην έχουν πλήρη κατανόηση του πώς ο χαλκός είναι τοξικός στα βακτηρίδια, και, για να το καταλάβουν, πρέπει να γνωρίζουν πώς ακριβώς τα βακτηρίδια προσπαθούν να τον αντιμετωπίσουν.\nΟ Johnson εστιάζει την τελευταία του μελέτη στην πρωτεΐνη CopY, η οποία ανιχνεύει τον χαλκό. «Εάν μπορούμε να καταλάβουμε πώς λειτουργεί η CopY, τότε μπορούμε να κάνουμε μια στοχευμένη θεραπεία» λέει ο Johnson.\n«Αντιμετωπίζουμε όλο και λιγότερα αντιβιοτικά. Η ανθεκτικότητα στα αντιβιοτικά αυξάνεται και αυτό δεν είναι βιώσιμο. Πρέπει να αναστρέψουμε αυτήν την τάση και να βρούμε περισσότερα πράγματα που θα σκοτώσουν τα ανθεκτικά στα βακτήρια» προσθέτει.\nΤελευταία ενημέρωση: Πέμπτη, 4 Απριλίου 2019, 11:17


ΤΑΞΙΔΙ ΠΡΟΣ ΤΑ ΜΕΣΑ / OSHO\nΟ Νούς έχει πολλή ένταση και πρέπει να χαλαρώσει. Οι χορδές της βήνας των σκέψεων είναι τόσο σφιχτές, που δεν βγαίνει καμία μουσική απ' αυτές. Για να βγει μουσική, είναι απολύτως απαραίτητο να χαλαρώσουν οι χορδές της βήνας των σκέψεων. Αντίθετα, οι χορδές της καρδιάς είναι πολύ χαλαρές. Για να βγει μουσική, χρειάζεται να τεντωθούν. Πρέπει να χαλαρώσει το τέντωμα των χορδών της σκέψης και πρέπει να τεντωθούν οι χαλαρές χορδές της καρδιάς. Από το βήνα της ζωής του ανθρώπου, η σπουδαιότερη μουσική που μπορεί να βγει, βγαίνει από την καρδιά που οι χορδές της είναι συντονισμένες. (. . .) Η αγάπη είναι ο τρόπος για να συντονιστούν οι χορδές της καρδιάς, ο τρόπος για να έρθουν οι χορδές της καρδιάς σ' εκείνο το σωστό χώρο, από όπου μπορεί να βγει μουσική. Γι' αυτό ονομάζω την αγάπη, προσευχή. Ονομάζω την αγάπη, δρόμο για να φτάσεις στο θεϊκό. (ΑΠΟ ΤΗΝ ΠΑΡΟΥΣΙΑΣΗ ΣΤΟ ΟΠΙΣΘΟΦΥΛΛΟ ΤΟΥ ΒΙΒΛΙΟΥ)\nΞενόγλωσσος τίτλος THE INNER JOURNEY\nΚωδικός Πολιτείας 3661-0082\n[09/11/2014] SophiaA. Δείτε όλα τα σχόλια του χρήστη\nΗ αλήθεια αυτού του βιβλίου σε απελευθερώνει... ο νους απελευθερώνεται...αγγίζει κανείς τη μοναδικότητα του διαβάζοντας αυτό το βιβλίο.


Εικόνες με την υπογραφή ‘Χειρ Αγγέλου’. Η τεχνική ενός Κρητικού ζωγράφου του 15ου αιώ. Icons by the hand of Angelos. The Painting Method of a fifteenth-century Cretan Painter\nH έκδοση παρουσιάζει τα πορίσματα της τεχνικής μελέτης μιας ομάδας ενυπόγραφων εικόνων του Αγγέλου, του σημαντικότερου ίσως Κρητικού ζωγράφου του 15ου αιώνα. Για πρώτη φορά εξετάζεται και αναλύεται μέ... Διαβάστε Περισσότερα\nH έκδοση παρουσιάζει τα πορίσματα της τεχνικής μελέτης μιας ομάδας ενυπόγραφων εικόνων του Αγγέλου, του σημαντικότερου ίσως Κρητικού ζωγράφου του 15ου αιώνα. Για πρώτη φορά εξετάζεται και αναλύεται μέσα από ένα σύνολο έργων η τεχνική ενός επώνυμου κρητικού καλλιτέχνη, με την εφαρμογή σύγχρονων φωτογραφικών και αναλυτικών μεθόδων, που έχουν επανειλημμένως αξιοποιηθεί για τους ζωγράφους της δυτικής αναγέννησης.\nΤο ερευνητικό πρόγραμμα πραγματοποιήθηκε από το Μουσείο Μπενάκη σε συνεργασία με το Βυζαντινό και Χριστιανικό Μουσείο Αθηνών, την Ι.Μ. Αγίου Ιωάννου Θεολόγου Πάτμου, το Διαγνωστικό Κέντρο Έργων Τέχνης ‘Ορμύλια’ και το Τ.Ε.Ι. Αθήνας.\nΚαταγράφηκαν πληροφορίες που αφορούν τα υλικά και τον τρόπο κατασκευής των έργων, τη σχεδίαση, τις ιδιαίτερες τεχνικές του πλασίματος και τον τρόπο χρήσης του χρώματος.\nΜιλάνου Καλυψώ, Βρανοπούλου Λένα, Βουρβοπούλου Χρύσα, Καλλιγά Αλεξάνδρα-Ελένη\n115 έγχρωμες φωτογραφίες


Forzajuve.gr: Χαμός στα αποδυτήρια της Γιουβέντους στο Σαν Πάολο\nΧαμός στα αποδυτήρια της Γιουβέντους στο Σαν Πάολο\nΞέσπασαν οι ποδοσφαιριστές της Γιουβέντους στ’ αποδυτήρια του Σαν Πάολο.\nΛίγο το -4 και η τρίτη θέση, λίγο ο αποκλεισμός της εθνικής Ιταλίας που είχε επηρεάσει την απόλυτη ιταλική ομάδα και τους διεθνείς της, λίγο η κριτική και τα δημοσιεύματα, στο τέλος είχαν μαζευτεί αρκετά.\nΟι μπιανκονέρι διαβάζουν καθημερινά πως τη μία φεύγει ο ένας, την άλλη φεύγει ο άλλος. Πως έπαιξαν ξύλο, πως είναι χωρισμένοι σε στρατόπεδα. Αυτή η ομάδα με αυτούς τους παίκτες πήγε στην έδρα της Νάπολι και την ανάγκασαν στην πρώτη της φετινή ήττα.\nΕ, λογικό είναι αυτοί οι παίκτες να ξεσπάσουν μετά τη λήξη του αγώνα. Πρώτα απ’ όλα, έστειλαν σε όλους μήνυμα πως για το πρωτάθλημα οι ίδιοι θα έχουν και πάλι τον πρώτο λόγο. Επιπλέον, σημείωσαν μια τεράστια νίκη, βαθμολογικά αλλά και ψυχολογικά.\nΣτα αποδυτήρια των φιλοξενουμένων υπήρχε μια ωραία ένταση με συνθήματα και τραγούδια της Γιούβε. Και μπόλικος θόρυβος. Οι πρωταθλητές τραγουδούν ακόμη…\nΑνώνυμος 2 Δεκεμβρίου 2017 - 12:22 π.μ.\nΤο καταλαβαίνω ότι οι Ιταλοί θέλουν να κερδίσει κάποιος άλλος φέτος μετά από έξι χρόνια κυριαρχίας μας,αλλά τα "ρεπορτάζ" που βγήκαν αυτή την εβδομάδα ήταν πολύ εκνευριστικά αν είσαι οπαδός ή παίκτης της Γιουβέντους.\nΑνώνυμος 2 Δεκεμβρίου 2017 - 1:03 π.μ.\nΟ κύριος που ήθελε τον Ιγκουαίν μέσα για να του βάλει 4 γκολ ελπίζω να άκουγε μήπως κάποια στιγμή μάθει και τι πάει να πει πανηγυρισμός γιατί δεν νομίζω ότι ξέρουν από αυτά.


10 εχθροί της προσωπικής ανάπτυξης – alalum\n3. Ανησυχώντας υπερβολικά για το τι σκέφτονται οι άλλοι για σένα. – Όσο ανησυχείς για το τι σκέφτονται οι άλλοι για σένα, τους ανήκεις. Μόνο όταν σταματήσεις να ζητάς την έγκριση από οποιονδήποτε άλλο εκτός του εαυτού σου μπορείς να είσαι ο εαυτός σου. Αν είσαι αληθινός στον εαυτό σου και δεν είναι αρκετό για τους ανθρώπους που σε περιτριγυρίζουν, άλλαξε τους ανθρώπους γύρω σου. Διάβασε: «10 πράγματα που πρέπει να κάνεις ακόμα και αν σε κρίνουν«


Μπεσνίκ Χάσι: «Δεν σκέφτομαι το μέλλον μου αλλά της ομάδας...» • Η Άποψη\nΑπό K. Π. 23:40 - 24/09/2017 Τελευταία Ενημέρωση 00:09 - 25/09/2017\nΣτην τελευταία –όπως όλα δείχνουν- συνέντευξη Τύπου ως προπονητής του Ολυμπιακού, ο Μπεσνίκ Χάσι προσπάθησε να εξηγήσει τους λόγους για τους οποίους οι «ερυθρόλευκοι» έχασαν με 3-2 από την ΑΕΚ, αν και είχαν βρεθεί μπροστά στο σκορ με 2-0 στο 46’.\nΑποσπάσματα από τη συνέντευξη Τύπου του Κοσσοβάρου τεχνικού του Ολυμπιακού\nΤο πως χάθηκε η αναμέτρηση: Η αρχή ήταν δύσκολη. Δεν ξεκινήσαμε καλά τον αγώνα. Ξέραμε πως θα είχαμε πίεση και λόγω του κόσμου της ΑΕΚ. Ωστόσο δεν είχε τόσες πολλές ευκαιρίες. Εμείς βάλαμε το 1ο γκολ, στο β’ μέρος συνεχίσαμε με το 2ο γκολ και φαινόταν να έχουμε τον έλεγχο. Το σημείο – κλειδί ήταν το 2-1. Εκεί δώσαμε στην ΑΕΚ την πίστη και το δικαίωμα να ελπίζει πως μπορεί να γυρίσει το ματς. Εκεί τους δώσαμε πίστη και αρχίσαν να το πιστεύουν. Εκεί χάσαμε τον έλεγχο.\nΤο πως γύρισε το παιχνίδι: Όταν κερδίζεις 0-2 σε ένα ντέρμπι υπάρχει ακόμα μισή ώρα και πρέπει να το δεις αυτό. Αυτό που σου μένει ήταν να κρατήσεις το σκορ. Ο Ρομαό έπρεπε να βγει γιατί θα έπαιρνε και άλλη κίτρινη διότι τον προκαλούσαν και ήταν σίγουρο πως θα έβγαινε. Βάλαμε τον Σεμπά για να κρατήσουμε το αποτέλεσμα. Έπρεπε να βγει και ο Καρσελά να βγει γιατί δεν μπορούσε άλλο και βάλαμε τον Πάρντο. Εκεί που χάθηκε το ματς ήταν το 2-1. Δεν μπορέσαμε να κρατήσουμε το ματς.\nΤο ότι έβαλε στόπερ τον Ταχτσίδη: Δεν ήταν ο αρχικός σκοπός να μπει στόπερ ο Ταχτσίδης. Μπήκε εκεί γιατί ο Ταχτσίδης είναι πιο έμπειρος από Νικολάου. Είχαμε και από πριν πίεση διότι η ΑΕΚ είχε 2 φορ. Είχαμε και τον Ζντιέλαρ μπροστά του.\nΤο εάν είχε θέμα στην φυσική κατάσταση: Δεν συμφωνώ ότι υπάρχει πρόβλημα στην φυσική κατάσταση. Η ψυχολογία μας άλλαξε στο 2-1. Μετά ήταν δύσκολο να πάρουμε ξανά τον έλεγχο και να βγούμε μπροστά.\nΤο δυσοίωνο μέλλον του: Δεν σκέφτομαι τον εαυτό μου αυτήν την στιγμή. Δεν σκέφτομαι το μέλλον μου αλλά της ομάδας. Χάσαμε ένα ματς που ελέγχαμε και αυτό με απασχολεί και ότι το προσωπικό μου μέλλον.\nΑΕΚ-ΟΛΥΜΠΙΑΚΟΣ 3-2… Επική ανατροπή με πρωταγωνιστή τον Λάζαρο


Romance and Fantasy: Μαρτίου 2011\nΚεφάλαιο 10ο Το Όνειρο\nΟ Άρβιν ήταν σίγουρος πως έβλεπε ένα ακόμη όνειρο, όμως οι εικόνες που έπαιζαν στην οθόνη του μυαλού του δεν ήταν σενάρια της φαντασίας του.\nΤα χέρια του ήταν δεμένα πίσω από την πλάτη του. Τα πόδια του τα κρατούσαν χοντρές αλυσίδες, οι οποίες ήταν στερεωμένες στο τσιμεντένιο πάτωμα με πασσάλους. Τίποτα από αυτά όμως δε θα μπορούσε να συγκρατήσει ακίνητο ένα όν σαν και αυτόν. Αυτό που τον κρατούσε δέσμιο ήταν η χοντρή, ατσάλινη ζώνη που ήταν δεμένη τόσο σφικτά γύρω από τη μέση του, που του έκοβε την ανάσα. Παρά τη δύσκολη θέση στην οποία βρισκόταν, δε μπορούσε παρά να θαυμάσει την ευφυΐα του πλάσματος, που τώρα τον κοιτούσε κατάματα. Η ιδέα της ζώνης ήταν πραγματικά έξυπνη, μια και δε θα μπορούσε να μεταμορφωθεί, δίχως να κόψει το σώμα του στα δύο κατά τη διάρκεια. Σε τέτοιες περιπτώσεις οι επιλογές του ήταν μόνο δύο: ή θα έχανε τη ζωή του προσπαθώντας να σπάσει τα δεσμά του, ή θα παρατηρούσε τον εχθρό του για να ανακαλύψει τις αδυναμίες του και να τις εκμεταλλευτεί προς όφελος του.\nΔιάλεξε τη δεύτερη, δίχως μεγάλη δυσκολία, ίσως επειδή η γυναίκα που τώρα στεκόταν απέναντι του ήταν απλά πανέμορφη. Η επιδερμίδα της ήταν ολόλευκή. Τα μάτια της είχαν ένα αχνό βυσσινί χρώμα και τα γεμάτα χείλη της το βαθύ κόκκινο χρώμα του αίματος. Ο τρόπος που κινούταν προς το μέρος του θύμιζε αιλουροειδές. Όμορφη, μα θανάσιμη.\nΌταν τον πλησίασε αρκετά, η μυρωδιά της τον εξαγρίωσε. Ήταν η μυρωδιά του χειρότερου εχθρού του. Οι μυείς του συσπάστηκαν και όλο του το σώμα ετοιμάστηκε για να δεχτεί την επερχόμενη επίθεση. Αντί για επίθεση όμως η γυναίκα άπλωσε το χέρι της κτητικά πάνω στο στέρνο του και τον κοίταξε σαγηνευτικά στα μάτια. Κάτι στο βλέμμα της τον υπνώτιζε, τον έκανε να την κοιτά αποσβολωμένος. Το χέρι της κατέβηκε στους κοιλιακούς του. Οι κυνόδοντες της επιμηκύνθηκαν και το βυσσινί χρώμα των ματιών της άρχισε να γίνεται πορφυρό. Ήρθε πιο κοντά του, τον κοίταξε πονηρά στα μάτια και το χέρι της κατέβηκε ακόμη πιο χαμηλά. Στο άγγιγμα της, το σώμα του ακινητοποιήθηκε και το κεφάλι του έπεσε προς τα πίσω. Με μια αστραπιαία κίνηση τα δόντια της τρύπησαν το δέρμα του λαιμού του.\nΝιώθοντας υποσυνείδητα τον πόνο να χτυπά το νευρικό του σύστημα, ο Άρβιν πετάχτηκε απ' το κρεβάτι και ένας δυνατός ρόγχος ξέφυγε από τα χείλη του. Τα χέρια του τυλίχτηκαν γύρω απ' το λαιμό του, μη μπορώντας εκείνη την στιγμή να ξεχωρίσει με σιγουριά την πραγματικότητα από το όνειρο. Διάβολε! Το παρελθόν του τρόμαζε ακόμη και τον ίδιο μερικές φορές. Πέταξε τα σκεπάσματα από πάνω του και σηκώθηκε με αργές κινήσεις από το κρεβάτι. Το πάτωμα ήταν γεμάτο εφημερίδες, άδεια κουτάκια μπύρας και γυναικεία ρούχα. Γυναικεία ρούχα;\nΈτριψε το πρόσωπο του με το χέρι του και προσπάθησε να θυμηθεί τι συνέβη το προηγούμενο βράδυ.\nΕκείνη τη στιγμή ένας κτύπος τράνταξε την πόρτα του δωματίου και μια φωνή ακούστηκε από πίσω της.\n«Υπηρεσία δωματίου. Παρακαλώ ανοίξτε, το πρωινό σας είναι έτοιμο». Αν και ποτέ δεν ζητούσε να του φέρουν πρωινό, το συγκεκριμένο ξενοδοχείο το είχε σύστημα να κάνει πάντα παραπάνω απ' αυτά που τους ζητούσε. Ο Άρβιν άνοιξε την πόρτα και άφησε τον μικροκαμωμένο και υπερβολικά χαρωπό υπάλληλο του ξενοδοχείου να περάσει.\n«Καλημέρα σας κύριε! Πώς αισθάνεστε σήμερα;» ρώτησε περιχαρής ο υπάλληλος και η ασυνήθιστα τσιριχτή φωνή του έκανε τον Άρβιν να οπισθοχωρήσει με δυσαρέσκεια. Διάολε! Πόσο πιο εκνευριστικά μπορούν να γίνουν αυτά τα όντα.\n«Σςς. λίγο πιο σιγά!» του είπε όσο πιο ευγενικά μπορούσε και κοίταξε το δίσκο με το πρωινό που κρατούσε στα χέρια του.\n«Μάλιστα κύριε, μάλιστα, συγνώμη» είπε τώρα ψιθυριστά ο υπάλληλος και αφού υποκλίθηκε ελαφρώς, άφησε το δίσκο στο πιο κοντινό τραπεζάκι και βγήκε με γοργά βήματα από το δωμάτιο.\nΟ Άρβιν σήκωσε τα καπάκι που κάλυπτε το δίσκο και κοίταξε από κάτω. Μια από τα ίδια, καμιά παραλλαγή σκέφτηκε, καθώς η οσμή του τηγανισμένου μπέικον χτύπησε τη μύτη του και τον έκανα να αηδιάσει ελαφρώς. Άλλη μια ανθρώπινη συνήθεια που μισούσε. Θα έδινε τα πάντα εκείνη τη στιγμή να μπορούσε να κυνηγήσει. Να μπορούσε να βρεθεί στο ξέφωτο του δάσους, να μυρίσει τον φρέσκο αέρα που αναδίδουν τα φύλα των δέντρων.\nΣτη σκέψη και μόνο, το δέρμα του άρχισε να τον ενοχλεί. Ένιωθε λες και φορούσε ένα βαρύ, μάλλινο πουλόβερ, από αυτά που σου φέρνουν ακατάσχετη φαγούρα. Δεν θα έπρεπε να αισθάνεται έτσι, μετά από τόσες βραδιές που πέρασε στην ύπαιθρο τις τελευταίες μέρες, όμως δεν μπορούσε να καταπολεμήσει το συναίσθημα μέσα του. Είχε ανάγκη να είναι ο εαυτός του και μόνον όταν μεταμορφωνόταν μπορούσε να αισθανθεί πραγματικά έτσι. Η «πολιτισμένη» ανθρώπινη συμπεριφορά που έπρεπε κάθε τόσο να φορά σαν κουστούμι τον εκνεύριζε αφάνταστα. Ακόμη όμως και οι δικοί του άνθρωποι είχαν αρχίσει να ενστερνίζονται την ανάγκη της αρμονικής συνύπαρξης μεταξύ όλων των ειδών.\nΗ κληρονομιά της ιδεολογίας του Άλες σκέφτηκε ο Άρβιν και κρυφογέλασε. Ήταν ο πρώτος που αγνόησε τους κανόνες της αγέλης και άνοιξε το δρόμο για την είσοδο των λυκανθρώπων στο αστικό τοπίο των ανθρώπων. Τα τέρατα των λαϊκών μύθων κυκλοφορούν ανάμεσα σας, τρώνε από τα φαγητά σας, πίνουν από τα ποτήρια σας και που και που κοιμούνται και στα κρεβάτια σας. Οι τελευταίες σκέψεις τον έκαναν να χαμογελάσει. Αν οι γηραιότεροι της αγέλης γνώριζαν τη συχνότητα με την οποία όλο και περισσότερες θνητές γυναίκες κατέληγαν στα κρεβάτια των λυκάνθρωπων, θα ξεκινούσε εμφύλιος πόλεμος. Πάνω απ' όλα η καθαρότητα του αίματος, αυτό ήταν το σύνθημα τους και ας το κρύβουν καλά κάτω από το προκάλυμμα του φιλελευθερισμού. Οι αντιλήψεις τους ήταν ακόμη σεβαστές από πολλά μέλη της αγέλης και ας μοιραζόταν την καθημερινότητα τους με δεκάδες άλλα είδη. Τόσο διαδεδομένες ήταν οι απόψεις τους, που ακόμη και τα πιο δυνατά μυαλά της αγέλης είχαν επηρεαστεί από αυτές. Πώς αλλιώς εξηγείται η απόφαση του Κάϊλ να κρατήσει την ύπαρξη της Στεφανίας μυστική απ' όλους τους για τόσα χρόνια; Η Στεφανία. συλλογίστηκε και οι κτύποι της καρδιάς του επιταχυνθήκαν ελαφρώς. Η ψυχραιμία με την οποία δέχτηκε όσα της εξήγησε ο Κάϊλ τον είχε καταπλήξει. Ίσως τελικά το μυαλό της να είναι το ίδιο δυνατό, με αυτό του πατέρα της. Άραγε τι να κάνει τώρα;\nΜια ημίγυμνη γυναίκα εισέβαλλε εκείνη τη στιγμή στο οπτικό του πεδίο και ο Άρβιν βγήκε απ' τις σκέψεις του. Έσφιξε τα δόντια του νευριασμένος. Ανάθεμα! Θα τον σκοτώσω τον Άλμπερτ! Σκέφτηκε και έγνεψε «καλημέρα» στην μισοκοιμισμένη ξανθιά, που έψαχνε τώρα τα ρούχα της στο πάτωμα και του έριχνε ντροπαλές ματιές. Ο Άλμπερτ ξεπρόβαλε με τη σειρά του απ' το διπλανό δωμάτιο χαμογελαστός, τεντώθηκε νωχελικά και έτρεξε με τη μία προς το δίσκο με το πρωινό. Κάθισε στην πολυθρόνα απέναντι από τον Άρβιν και άρχισε να τρώει ότι υπήρχε στα πιάτα με τα χέρια. Τί σουρεαλιστική εικόνα είναι αυτή; σκέφτηκε ο ¨Αρβιν κοιτώντας πότε τον Άλμπερτ και πότε τη ξανθιά γυναίκα, που έβαζε τα ρούχα της μπροστά τους. Δύο λυκάνθρωποι με μια ημίγυμνη, ξανθιά, θνητή γυναίκα, όλοι παρέα σε ένα δωμάτιο ξενοδοχείου. Μόνο τον 21ο αιώνα γίνονται αυτά, σκέφτηκε καθώς παρατηρούσε τον Άλμπερτ, ο οποίος έτρωγε τώρα λες και ήθελε να αποδείξει σε όλους τη μακρινή συγγένεια των λύκων με τους σκύλους.\n«Άλμπερτ, τα δόντια μας χρησιμεύουν στο να μασάμε την τροφή μας» του είπε τελικά ο Άρβιν, χαμογελώντας εύθυμα. Το πρόσωπο του Άλμπερτ, που μόλις είχε προλάβει να καταπιεί και την τελευταία του μπουκιά, έλαμψε όλο πονηρία.\n«Όχι μόνον. Τα χρησιμοποιούμε και για να δαγκώνουμε!» είπε και άρπαξε την ξανθιά γυναίκα, την κάθισε στα πόδια του και γρύλισε, προσποιούμενος πως την δαγκώνει στην πλάτη. Η γυναίκα χαχάνισε και κοίταξε τον Άρβιν όλο νόημα στα μάτια.\nΜερικά είδη δεν έχουν καθόλου κοινή λογική σκέφτηκε ο Άρβιν και συνέχισε να χαμογελάει.\n«Έχεις πανέμορφο χαμόγελο!» του είπε όλο θαυμασμό και νάζι η ξανθιά γυναίκα, δίνοντας του να καταλάβει πως δεν θα την πείραζε ιδιαίτερα να καθίσει και στα δικά του γόνατα. Το βλέμμα του έπεσε στη δαγκωματιά που φιγούραρε στο μπράτσο της. Ναι, καθόλου, μα καθόλου κοινή λογική σκέφτηκε ξανά ο Άρβιν και την ευχαρίστησε ψυχρά.\n«Έλα Άρβιν, μην κάνεις έτσι, η Σύνθια σου έκανε απλά ένα κοπλιμέντο», του είπε εύθυμα ο Άλμπερτ και του έκλεισε το μάτι.\n« Η Σύνθια είναι ώρα να πάει σπίτι της γιατί σίγουρα θα την αναζητούν οι γονείς της», απάντησε ο Άρβιν και κοίταξε τη ξανθιά γυναίκα με αυστηρότητα.\n«Ή μήπως να πω καλύτερα ο άντρας της;», συνέχισε και η έκφραση του έγινε ειρωνική.\nΣτο τελευταίο σχόλιο, η Σύνθια πετάχτηκε όρθια, άρπαξε τα υπόλοιπα υπάρχοντά της και προχώρησε προς την πόρτα, εμφανώς προσβεβλημένη.\n«Μην δίνεις σημασία μωρό μου, είναι παράξενος, όπως όλοι οι γέροι», της φώναξε ο Άλμπερτ, δίχως να κουνηθεί απ' τη θέση του.\n«Με κοροϊδεύεις;» φώναξε η Σύνθια από την ανοιχτή πόρτα, «Αυτός εδώ δεν είναι πάνω από 30 χρονών!».\nΟ Άλμπερτ έκρυψε το πρόσωπο του στα χέρια του και άρχισε να κρυφογελά. Ο Άρβιν τον αγνόησε και κοίταξε την Σύνθια απειλητικά. Με την απορία ακόμη ζωγραφισμένη στο πρόσωπο της, η Σύνθια βρόντηξε την πόρτα πίσω της και έφυγε.\nΟ Άρβιν γύρισε το βλέμμα του στον Άλμπερτ και τον κοίταξε αυστηρά. «Σταμάτα να γελάς! Σου έχω πει πως μπορείς να κάνεις ότι θέλεις, αλλά το πρωί θα πρέπει να βγάζεις πάντα τα «σκουπίδια» πριν ξυπνήσω και τα βρω μπροστά μου».\n«Για το Θεό! Χαλάρωσε λίγο Άρβιν!» του απάντησε, προσπαθώντας να κόψει το νευρικό γέλιο που τον είχε πιάσει και να δείξει τον απαιτούμενο σεβασμό στα όσα άκουγε.\n«Σοβαρά μικρέ; Θέλεις να χαλαρώσω όταν ξέρεις καλά πως η θέση μου δεν μου επιτρέπει να κάνω τα στραβά μάτια σε τέτοιες περιπτώσεις;» του απάντησε ο Άρβιν και ανακάθισε στη πολυθρόνα, έτοιμος να του επιτεθεί.\nΟ Άλμπερτ σοβάρεψε με τη μία. Ήξερε καλά τις εντολές των γηραιότερων για τα αρσενικά της αγέλης που ενεργούσαν ως προστάτες του οικισμού: καμία επαφή με άλλα είδη! Οι ελευθερίες που τους επέτρεπε να έχουν στα κρυφά ο Άρβιν, τον έβαζαν σε άμεσο κίνδυνο σε περίπτωση που κάτι διέρρεε. Η τιμωρία θα ήταν ιδιαίτερα σκληρή και όλοι τους στην ομάδα τον σεβόταν για το ρίσκο που έπαιρνε για χάρη τους. Δεν ήθελε λοιπόν με τίποτα να τον δυσαρεστήσει, μα, όπως όλα έδειχναν, μόλις το είχε επιτύχει.\n«Δεν θα ξαναγίνει, στο υπόσχομαι» του είπε κατεβάζοντας το κεφάλι. «Σκέφτηκα απλά ότι ίσως…ίσως θα σε ενδιέφερε να εκμεταλλευτείς την κατάσταση», είπε και τον κοίταξε επιφυλακτικά.\nΟ Άρβιν προσπάθησε να συγκρατήσει την οργή του με αυτό που άκουσε, έγειρε στην πλάτη της πολυθρόνας και χαμογέλασε πικρόχολα. «Ώστε πιστεύεις πώς μου χρειάζεται μια γυναίκα ε; Σαν αυτή που μόλις έφυγε, ας πούμε;».\nΤο ύφος του Άλμπερτ τώρα έγινε απολογητικό, μια και ένιωθε πως αντί να κατευνάζει την κατάσταση, μάλλον την ωθούσε στα άκρα. Θα το πω και ότι γίνει, σκέφτηκε.\n«Πόσα χρόνια είσαι χωρίς γυναίκα Άρβιν; Μήπως τα έχεις μετρήσει;». Ο Άρβιν σκέφτηκε πως θα έπρεπε να σηκωθεί απ' την πολυθρόνα του και να τον πιάσει απ' το λαιμό, μα δεν μπορούσε. Δεν μπορούσε, απλά, γιατί ο Άλμπερτ τον ήξερε καλύτερα από τον καθένα και κάποια πράγματα ήταν δύσκολο να τα κρύψει, όταν έμεναν οι δυο τους.\n«Δεν χρειάζομαι τέτοιου είδους γυναίκες Άλμπερτ», του απάντησε τελικά και η έκφραση του γέμισε μελαγχολία.\nΗ αντίδραση του ξάφνιασε τον Άλμπερτ. Δεν τον είχε δει ποτέ ξανά να μελαγχολεί για τέτοια θέματα. Η φήμη του, ειδικά σ' αυτό το θέμα, ήταν μυθική. Μυθική ήταν η σωστή λέξη για να την περιγράψει κανείς, μια και ο Άλμπερτ δεν ήξερε ειλικρινά πόσα απ' όσα είχε ακούσει ήταν αλήθεια και πόσα ψέματα. Λέγανε πως ήταν σκληρός και άκαρδος. Πως χρησιμοποιούσε το σεξ ως όπλο -κυριολεκτικά- σκοτώνοντας τις γυναίκες που διάλεγε ως ερωμένες. Αν σκεφτεί κανείς ότι οι περισσότερες από αυτές ήταν βρικόλακες, τότε αυτοί οι μύθοι δεν ήταν και πολύ μακριά από την αλήθεια. Από την άλλη όμως, αν όσα είχε ακούσει ήταν αλήθεια, τότε προς τι η μελαγχολία που τώρα έβλεπε στο πρόσωπο του;\n«Τι σου λέει το ένστικτο σου Άρβιν; Νιώθεις πως το ταίρι σου είναι κοντά; Πιστεύεις πως την βρήκες;» τον ρώτησε, μη ξερώντας πως αλλιώς να ερμηνεύσει αυτό που διάβαζε στο πρόσωπο του.\nΤο ένστικτο, δεν πίστευα ότι υπάρχει καν σκέφτηκε αυτόματα ο Άρβιν, μόλις άκουσε την ερώτηση του. Οι αρσενικοί λυκάνθρωποι αναγνωρίζουν το ταίρι τους από τη μυρωδιά του, η οποία μόλις χτυπήσει τα ρουθούνια τους ξυπνά μέσα τους μια μαγική δύναμη που δεν πρέπει να αμφισβητείται ποτέ για την ορθότητα της. Αυτό πίστευαν οι πιο πολλοί. Μα για τον Άρβιν το ένστικτο δεν ήταν τίποτα παραπάνω από μια δικαιολογία για να επιβάλλουν οι αρσενικοί λυκάνθρωποι τις επιλογές τους στην ομάδα.\n«Δεν μου λέει τίποτα Άλμπερτ. Δεν μου μίλησε ποτέ. Πράγμα που με κάνει να πιστεύω πως δεν υπάρχει. Θα σε συμβούλευα να κάνεις το ίδιο», του απάντησε και σηκώθηκε απ' τη θέση του.\nΟ Άλμπερτ τον ακολούθησε με το βλέμμα του, καθώς άρχισε να βηματίζει νευρικά στο δωμάτιο. «Μου λες ψέματα Άρβιν. Αυτό το ξέρω σίγουρα. Αυτό που δεν ξέρω είναι το γιατί».\nΓιατί λέω ψέματα και στον ίδιο μου τον εαυτό σκέφτηκε ο Άρβιν και κατευθύνθηκε προς το μπάνιο για να μη χρειαστεί να του απαντήσει.\nΑναρτήθηκε από anidifranco στις 5:47 μ.μ.\nΚεφάλαιο 9ο Στο Ιατρικό Κέντρο\nΉταν σχεδόν μεσημέρι, όταν η Στεφανία στάθηκε διστακτικά μπροστά στη μεγάλη, γυάλινη πόρτα της εισόδου του Ιδιωτικού Ιατρικού Κέντρου. Η μέρα ήταν ασυνήθιστα ζεστή και το άρρωστο άρωμα της πόλης ταλαιπωρούσε τις ήδη τεταμένες αισθήσεις της. Η απρόσμενη καλοκαιρία είχε εντείνει τη μυρωδιά της μούχλας και της υγρασίας που ανέδιδαν τα σκονισμένα κτήρια και οι ολιγόλεπτες εμφανίσεις του ζεστού, μεσημεριάτικου ήλιου ήταν αρκετές για να αναμοχλεύσουν την οσμή της παρακμής και της σαπίλας στους τεράστιους πλαστικούς κάδους απορριμμάτων, που στέκονταν μισογεμάτοι στην άκρη του δρόμου. Η Στεφανία σκούπισε νευρικά τα ιδρωμένα χέρια της πάνω στο τζίν της και άπλωσε το χέρι της προς την πόρτα. Ο γυάλινος τοίχος άνοιξε αυτόματα στα δύο με έναν υπόκωφο θόρυβο και ο δροσερός αέρας του προθάλαμου ξεχύθηκε καταπάνω της, χαϊδεύοντας το ξαναμμένο πρόσωπο της.\nΔεν ήταν τόσο η ασυνήθιστη ζέστη που την είχε καταβάλει, όσο η αγωνία και η νευρικότητα που αισθάνονταν, καθώς πέρασε το κατώφλι του τριώροφου κτηρίου και κατευθύνθηκε προς την κεντρική γραμματεία του Κέντρου. Αυτή ήταν, ίσως, η πρώτη της επίσκεψη σε κάποιο γιατρό. Σίγουρα είχε επισκεφτεί γιατρούς στο παρελθόν, όταν ακόμη ήταν μικρή, μα δεν είχε καμιά ανάμνηση από εκείνη την εμπειρία, κανένα σημείο αναφοράς που θα την βοηθούσε να νιώσει πιο χαλαρή και ήρεμη, σαν να επαναλάμβανε μια απλή κίνηση ρουτίνας.\nΣτάθηκε μπροστά στις τρεις κοπέλες που επάνδρωναν τη γραμματεία. Όλες τους ήταν απασχολημένες, μιλώντας στο τηλέφωνο, που χτυπούσε σαν δαιμονισμένο, κάθε που το ακουστικό ακουμπούσε τη συσκευή. Κοίταξε ανήσυχα γύρω της. Κυριαρχούσε το λευκό σε κάθε του απόχρωση, τόσο στους τοίχους και στο πάτωμα, όσο και στις γύρω επιφάνειες. Τα πάντα έδειχναν φωτεινά και συνάμα αποστειρωμένα, λες και μπήκε στο χειρουργείο κάποιου μεγάλου νοσοκομείου. Μία από τις τρεις κοπέλες της έγνεψε να πάει προς το μέρος της, παρακαλώντας την με νοήματα να κάνει άλλο ένα λεπτό υπομονή. Η Στεφανία της χαμογέλασε αμήχανα.\nΟύτε ήξερε το γιατρό που είχε έρθει να δει. Το όνομα και τη διεύθυνση του, την είχε πάρει από τον Κάϊλ την προηγούμενη μέρα. Η συνάντηση στο γραφείο του και η ξαφνική είσοδος του Άρβιν έπαιζε ακόμη σαν χαλασμένος δίσκος μέσα στο κεφάλι της. Όσο ο Κάϊλ της εξηγούσε τη διαφορετικότητα του οργανισμού της, εξαιτίας της καταγωγής της, και την εξειδίκευση του λαμπρού γιατρού, στον οποίον θα την έστελνε για να την εξετάσει, η ίδια προσπαθούσε να καταλάβει τι την ενοχλούσε πιο πολύ απ’ όσα βίωνε εκείνη τη στιγμή. Ήταν η ξαφνική εισβολή του παρελθόντος στο παρόν της; Ήταν η αναπάντεχη τροπή της υγείας της ή μήπως το κενό βλέμμα του Άρβιν, κάθε φορά που τα βλέμματα τους διασταυρώνονταν; Η μπερδεμένη έκφραση της έκανε τον Κάϊλ να εντείνει τις προσπάθειες του για να της εξηγήσει αυτό που της συνέβαινε οργανικά. Το μόνο που κατάφερε να συγκρατήσει από τα λόγια του ήταν οι εκφράσεις «κληρονομική πάθηση του αίματος», «παροδική αδιαθεσία» και «απολύτως θεραπεύσιμη». Τα λόγια του την είχαν καθησυχάσει στιγμιαία, όμως το βλέμμα δυσπιστίας που διέκρινε στα μάτια του Άρβιν, καθώς και αυτός παρακολουθούσε τον ασταμάτητο μονόλογο του Κάϊλ, την είχε προϊδεάσει άσχημα για το σημερινό ραντεβού.\n«Πείτε μου, σας παρακαλώ, το όνομα του γιατρού που επιθυμείται να δείτε;». Η ευγενική φωνή της γραμματέως την έβγαλε με μιας από τις σκέψεις της. Έχωσε βιαστικά το χέρι της στη τσέπη του μπουφάν της, έβγαλε την κάρτα που της είχε δώσει ο Κάϊλ, και την έσπρωξε προς το μέρος της. Η κοπέλα τη σήκωσε με γρήγορες κινήσεις και διάβασε το όνομα. Έμεινε για μερικά δευτερόλεπτα σιωπηλή, κατέβασε την κάρτα και κοίταξε την Στεφανία γεμάτη ενδιαφέρον και απορία. Η ανησυχία της Στεφανίας χτύπησε αυτομάτως κόκκινο.\n«Τι συμβαίνει; Γιατί έχετε αυτό το ύφος; Γνωρίζετε κάτι σχετικά με τις παθήσεις που κουράρει ο συγκεκριμένος γιατρός;» την ρώτησε σχεδόν ξέπνοα. Η κοπέλα, μόλις κατάλαβε την ανησυχία που μόλις είχε προκαλέσει άθελα της σε έναν από τους ασθενείς του Κέντρου, ανασηκώθηκε στην καρέκλα της και χαμογέλασε καθησυχαστικά. «Σας παρακαλώ, μην ταράζεστε, δεν γνωρίζω κάτι, δεν ήθελα να σας ανησυχήσω άδικα», της είπε με μια ανάσα και συνέχισε, «απλά ο συγκεκριμένος γιατρός δεν δέχεται συχνά ασθενείς, δουλεύει πάντα με ραντεβού και ο όροφος στον οποίο βρίσκεται το γραφείο του είναι υπερβολικά ήσυχος, σε αντίθεση με τους υπόλοιπούς του Κέντρου».\nΗ Στεφανία έμεινε να την κοιτάει, δίχως να μιλάει. Η κοπέλα έσπρωξε απαλά την κάρτα με το όνομα του γιατρού προς το μέρος της και της έδειξε τον ανελκυστήρα που έστεκε βουβός στα αριστερά τους, απέναντι ακριβώς από τους άλλους δυο ανελκυστήρες του κτηρίου, οι πόρτες των οποίων ανοιγόκλειναν ασταμάτητα από τον κόσμο που μπαινόβγαινε εντός τους. «Ανεβείτε στον τρίτο όροφο και χτυπήστε την πρώτη πόρτα που θα βρείτε βγαίνοντας», της είπε χαμογελαστά και σήκωσε το τηλέφωνο, που χτυπούσε ασταμάτητα καθ’ όλη τη διάρκεια της συνομιλίας τους. Η Στεφανία άρπαξε βιαστικά την κάρτα, την έβαλε και πάλι στην τσέπη της και μπήκε στον ανελκυστήρα που της υπέδειξε, πατώντας ανυπόμονα το κουμπί του ορόφου, που στέγαζε το ιατρείο του παράξενου αυτού γιατρού.\nΟι πόρτες του ανελκυστήρα άνοιξαν και μπροστά της απλώθηκε ένας μακρύς, λευκός διάδρομος. Στο τέλος του διέκρινε μια βαριά, ξύλινη πόρτα, από αυτές που ανοίγουν μόνον εάν κάποιος από μέσα πατήσει το ανάλογο κουμπί και σου επιτρέψει να περάσεις. Η Στεφανία στάθηκε μπροστά της και με το βλέμμα της έψαξε για το κουδούνι, μα δεν το βρήκε. Ήταν έτοιμη να χτυπήσει την πόρτα, όταν ένας απαλός, μηχανικός ήχος ακούστηκε και η πόρτα άνοιξε αργά. Την έσπρωξε με τα χέρια της και πέρασε μέσα, δίχως δεύτερη σκέψη.\nΑυτό που αντίκρισε μπαίνοντας την έκανε να κοντοσταθεί. Ο χώρος θύμιζε περισσότερο καθιστικό σπιτιού, παρά γραφείο ιατρού. Αναπαυτικοί καναπέδες σε έντονα χρώματα, πολύχρωμα χαλιά και κάθε είδους ηλεκτρονική συσκευή οικιακής διασκέδασης γέμιζαν το ευρύχωρο δωμάτιο στο οποίο είχε μπει. Περπάτησε αργά μέχρι τη μέση του δωματίου, παρατηρώντας προσεκτικά το κάθε τι εντός του, όταν η πόρτα έκλεισε πίσω της με ένα δυνατό ήχο, τραβώντας το βλέμμα της προς την έξοδο.\nΗ λαχανιασμένη αναπνοή και το χαμηλό γρύλισμα του μεγαλόσωμου ζώου που στέκονταν τώρα ακίνητο μπροστά στην πόρτα την έκανε να κοκαλώσει. Η κατάμαυρή γούνα του και τα απειλητικά μπλε μάτια του της θύμιζαν σκύλο, μα το σώμα του της θύμιζε αιλουροειδές, και το ύψος του ξεπερνούσε το συνηθισμένο ύψος των οικόσιτων ζώων. Δεν ήταν, όμως, μόνο η όψη του που την ξένισε. Το ζώο που έστεκε ακίνητο μπροστά της την κοιτούσε εξεταστικά, κουνώντας αργά πάνω-κάτω τις κόρες των ματιών του. Μια ανατριχίλα διαπέρασε το κορμί της Στεφανίας, όμοια με αυτή που θα αισθάνονταν ο καθένας, αν στέκονταν απέναντι από ένα άγνωστο θηρίο. Μόνο που η Στεφανία είχε έντονα την αίσθηση πως το εν λόγω πλάσμα δεν ήταν καν θηρίο, παρά η μεταμφίεση κάποιας άλλης, πολύ πιο ανθρώπινης οντότητας, η οποία ήταν έτοιμη να πετάξει τη μάσκα της και να της επιτεθεί.\n«Assez Marian! Tu peux aller maintenant». Η Στεφανία αναπήδησε τρομαγμένη στο άκουσμα της βραχνής, αυστηρής φωνής πίσω της. Απέναντι της στέκονταν ένας ψηλός, λεπτός άντρας, με μαύρα κοντά μαλλιά, συντηρητικό ντύσιμο και χοντρά γυαλιά μυωπίας. «Συγχωρήστε την Μαριάν, δεν τα πάει καλά με τους αγνώστους, γι’ αυτό και την κρατώ πάντα κλειδωμένη στο διπλανό δωμάτιο. Δεν σας περίμενα τόσο νωρίς, γι’ αυτό είχατε και την ατυχία να πέσετε επάνω της» της είπε με απολογητικό ύφος ο ψιλόλιγνος άντρας, καθώς την πλησίαζε με γρήγορες κινήσεις, «είστε η Στεφανία, σωστά; Χάρηκα. Είμαι ο Δόκτωρ Φιλίπ Σοζάν», της είπε απλώνοντας νευρικά το χέρι του προς το μέρος της. «Τι ζώο είναι αυτό; Δεν έχω ξαναδεί τίποτα παρόμοιο», ψέλλισε σαστισμένα η Στεφανία, καθώς το χέρι της ακούμπησε το δικό του σε μια μηχανική χειραψία. Το βλέμμα του άντρα σκοτείνιασε για μια στιγμή στο άκουσμα της ερώτησης, μα γρήγορα ανέκτησε και πάλι τη φυσικότητα του. «Ναι, είναι σπάνιο ζώο, μα απόλυτα εξημερωμένο, σας διαβεβαιώνω, έχω και τα χαρτιά του εκπαιδευτή της που το αποδεικνύουν» είπε βιαστικά, και της έδειξε την είσοδο του γραφείου του, προσπαθώντας απεγνωσμένα να αλλάξει το θέμα της συζήτησης.\n«Ο Κάϊλ με πληροφόρησε για την καταγωγή σας και τα περίεργα συμπτώματα που βιώνετε τον τελευταίο καιρό. Πρέπει να σας έχουν τρομοκρατήσει αρκετά, θα σας εξηγήσω όμως τα πάντα, και θα καταλάβετε πως δεν υπάρχει κανένας λόγος ανησυχίας», συνέχισε ο γιατρός, υποδεικνύοντας της μια άνετη, υφασμάτινη πολυθρόνα μπροστά απ’ το γραφείο του για να κάτσει. Η Στεφανία κάθισε επιφυλακτικά στην πολυθρόνα και μέχρι να κάτσει και ο ίδιος στο γραφείο του έριξε μια κλεφτή ματιά τριγύρω. Η προσπάθεια του γιατρού να αποφύγει τις ερωτήσεις σχετικά με το ζώο που τριγυρνούσε ελεύθερο στο γραφείο του, την έκαναν να αισθάνεται ακόμη πιο άβολα απ’ ότι πριν. Η ενδελεχής παρατήρηση του χώρου ήταν η καλύτερη άμυνα της, όταν το άγχος την κατέβαλε. Δεν το έκανε τόσο για να καταλαγιάσει το φόβο της, όσο για να εντοπίσει άμεσα την κοντινότερη έξοδο κινδύνου.\nΤο δωμάτιο ήταν σχεδόν άδειο, πέρα από μια βαριά βιβλιοθήκη γεμάτη βιβλία που κάλυπτε τη μία άκρη του τοίχου και ένα εξεταστικό κρεβάτι, σκεπασμένο προσεκτικά με πλαστικό κάλυμμα, που έστεκε καμουφλαρισμένο στην άλλη άκρη του δωματίου. Η χοντρή, κυλινδρική βάση του, που ξεπρόβαλε κάτω από το πλαστικό κάλυμμα, της έφερε στιγμιαία στο μυαλό τα κρεβάτια που βρίσκει κανείς στα χειρουργεία.\n«Ώστε ο Άλες ήταν ο πατέρας σας;» την ρώτησε όλο περιέργεια ο Δόκτωρ Φιλίπ, κάνοντας την να γυρίσει το βλέμμα της προς το μέρος του. Του έγνεψε καταφατικά και αμέσως ένα σφίξιμο κυρίευσε το στήθος της. Της φαινόταν υπερβολικά δύσκολο να παραδεχτεί τη συγγένεια της με κάποιον, για τον οποίο δεν γνώριζε σχεδόν τίποτα ακόμη. «Έχουμε την ίδια καταγωγή» της είπε. «Θέλετε να πείτε πως ο πατέρας μου ήταν…Γάλλος;» τον ρώτησε γεμάτη απορία η Στεφανία, προσπαθώντας ταυτόχρονα να φέρει στο μυαλό της το σχήμα, έστω, της χώρας για την οποία μιλούσαν, όπως τη θυμόταν από τους χάρτες στα σχολικά της βιβλία. «Θέλω να πω πως οι πρόγονοι σας, όπως και οι δικοί μου, ζούσαν κάποτε σε ένα μικρό χωριό της γαλλικής επαρχίας», της απάντησε ήρεμα. «Εκείνα τα χρόνια οι κοινότητες δεν ήταν τίποτα παραπάνω από τη συνύπαρξη διαφόρων οικογενειών στο ίδιο γεωγραφικό σημείο, με γνώμονα πάντα το φυσικό πλούτο που υπήρχε στην περιοχή. Οι πρόγονοι μου, όπως και οι δικοί σας, ήταν γαιοκτήμονες. Οι ασχολίες τους περιορίζονταν, λοιπόν, στην καλλιέργεια της γης και στη διαχείριση της περιουσίας και της οικογένειας τους. Είχαν την τύχη να ζουν σε μια από τις πιο εύφορες περιοχές της νότιας Γαλλίας, όπου το κλίμα και η μορφολογία του εδάφους ευνοούσαν τόσο την καλλιέργεια της γης, όσο και την εκτροφή ζώων. Όπως καταλαβαίνετε η ζωή τους ήταν δύσκολη, αλλά ήσυχη. Όλα αυτά βέβαια μέχρι και το 1760, όταν άρχισαν τα προβλήματα».\nΟ Δόκτωρ Φιλίπ έβγαλε τα χοντρά γυαλιά του και με αργές κινήσεις άρχισε να καθαρίζει τους διάφανους φακούς. «Το 1760 οι καιρικές συνθήκες της περιοχής άλλαξαν απότομα. Η υγρασία πολλαπλασιάστηκε και μαζί της πολλαπλασιάστηκαν οι αρρώστιες, τόσο στα σπαρτά, όσο και στα ζώα που ζούσαν στην περιοχή. Οι μαρτυρίες που έχουμε στη διάθεση μας κάνουν λόγο για κατεστραμμένες σοδειές σιτηρών, σμήνη αλλόκοτων εντόμων, αλλά και περιστατικά παραισθήσεων και παραληρήματος, τόσο στα ζώα όσο και στους κατοίκους της περιοχής. Όπως καταλαβαίνετε, την εποχή εκείνη η επιστήμη δεν είχε θέση στις αγροτικές περιοχές, και γρήγορα η δεισιδαιμονία και ο πανικός κατέβαλε τους κατοίκους με…τραγικά αποτελέσματα». Η τελευταία του πρόταση έκανε την Στεφανία να ανατριχιάσει. Χάος, φόνος, θάνατος, ήταν μερικές μόνο από τις λέξεις που πετάχτηκαν μέσα στο μυαλό της, κάθε μία από αυτές συνοδευόμενη και από μια εικόνα. Η αποσιώπηση των ευκόλως εννοούμενων τελικά, μπορεί να αποβεί πιο τρομαχτική και από την ίδια την περιγραφή τους.\n«Φυσικά, η απάντηση στο τι συνέβη τότε, σήμερα είναι απλή», συνέχισε ο γιατρός, τοποθετώντας ξανά τα χοντρά, μυωπικά γυαλιά στο πρόσωπο του. «Για να μην σας κουράζω, όμως, θα σας πω απλά αυτό: ο ιός που ευθύνονταν για τα παραληρήματα και τις παραισθήσεις των προγόνων σας τότε επιβίωσε και μεταφέρθηκε μέσω των γονιδίων μας μέχρι και σήμερα. Βέβαια, σήμερα, η επιρροή του στην υγεία των απογόνων είναι πολύ πιο ήπια όμως, κάποια συμπτώματα μπορεί να γίνουν αισθητά από κάποιους. Με άλλα λόγια, αυτό που σας συμβαίνει δεν είναι τίποτα άλλο από την εμφάνιση μιας, ουσιαστικά, κληρονομικής ασθένειας, η διάρκεια και συμπτωματολογία της οποίας θα περάσει το πολύ σε μία εβδομάδα».\nΗ Στεφανία έμεινε να τον κοιτάει με δυσπιστία. «Ήπια; Ήπια είπατε; Τα δικά μου συμπτώματα δεν ήταν διόλου ήπια, σας διαβεβαιώνω. Θα έπαιρνα όρκο πως η καρδιά μου κόντεψε να σταματήσει, τα άκρα μου παρέλυσαν και όταν τελικά συνήλθα, ένιωσα πως το σώμα μου είχε…Πώς να το πω; Είχε αποκτήσει…υπερφυσικές δυνάμεις», είπε τελικά, νιώθοντας και η ίδια ηλίθια για αυτό που ξεστόμισε. Φυσικά και δεν πίστευε σε τίποτα υπερφυσικό, όχι για την ίδια τουλάχιστον. Παρόλα αυτά, όλα όσα τις είχαν συμβεί δεν είχαν καμιά λογική εξήγηση. Το πρόσωπο του Φιλίπ παρέμεινε για λίγο ανέκφραστο σε όσα άκουγε, μα σύντομα ένα ευγενικό χαμόγελο σχηματίστηκε στα χείλη του.\n«Ο κάθε ασθενής, όταν βιώνει ένα δυνατό σωματικό πόνο, αισθάνεται έξω από τα νερά του, σαν αυτό που του συμβαίνει να είναι ένα δυνατό σήμα κινδύνου από έναν άγνωστο για αυτόν μηχανισμό, που στην παρούσα φάση δεν είναι άλλος από το ίδιο του το σώμα. Δεν μου κάνουν εντύπωση τα όσα λέτε, ίσως επειδή τα έχω ξανακούσει πολλές φορές. Εγώ, από τη θέση που είμαι και με τις γνώσεις που έχω, μπορώ να σας πω ότι αυτό που σας συμβαίνει είναι κάτι τελείως συνηθισμένο, για κάποιον με την καταγωγή σας», της είπε καθησυχαστικά. «Κάτι που θα περάσει εντός της εβδομάδας, με τη βοήθεια αυτού του βότανου», συνέχισε και με το αριστερό του χέρι άρχισε να γράφει μια λέξη στη λευκή σελίδα που είχε μπροστά του. Έσκισε με ταχύτητα τη σελίδα και την έσπρωξε προς το μέρος της Στεφανίας.\nΗ Στεφανία άπλωσε το χέρι της και πήρε το χαρτί. Το έφερες μπροστά στο πρόσωπο της για να διαβάσει το όνομα του βοτάνου, μα δεν κατάφερε να βγάλει τα γράμματα, της φάνηκαν σαν να ήταν γραμμένα σε άλλη γλώσσα. «θα σας συμβούλευα να το αγοράσετε από το μαγαζί που βρίσκεται στην επόμενη γωνία, στη διασταύρωση των οδών Σλάιτ και Νιού Στριτ. Μόνον εκεί θα το βρείτε», της είπε ο Φιλίπ, φορώντας ακόμη το ίδιο ευγενικό χαμόγελο. «Στη γωνία που λέτε δεν υπάρχει φαρμακείο, μα ούτε κάποιο μαγαζί που να πουλάει φαρμακευτικά βότανα», του απάντησε η Στεφανία και το πρόσωπο της πλέον πρόδιδε έντονα τη δυσπιστία που ένιωθε για όσα άκουγε.\n«Το βότανο που σας έγραψα δεν είναι φαρμακευτικό», της απάντησε ο Φιλίπ και το ύφος του σοβάρεψε, «Το βότανο αυτό είναι κυρίως ηρεμιστικό. Δεν σας χρειάζονται φάρμακα, πιστέψτε με, αυτό που σας χρειάζεται είναι ηρεμία για να επεξεργαστείτε και να κατανοήσετε με ψυχραιμία όλα τα νέα δεδομένα της ζωής σας».\nΑναρτήθηκε από anidifranco στις 5:36 μ.μ.


Τα 7 πιο θρεπτικά τρόφιμα στον κόσμο | Ergasia-Vres.eu Νέα και Ειδήσεις - Θέσεις Εργασίας\nHome Τα 7 πιο θρεπτικά τρόφιμα στον κόσμο\nΕίναι αλήθεια ότι υπάρχει περιορισμός στην ποσότητα τροφίμων που μπορείτε να φάτε σε μια μέρα. Για να μεγιστοποιήσετε, λοιπόν, την ποσότητα των θρεπτικών ουσιών που παίρνετε, είναι λογικό να ξοδεύετε τον προϋπολογισμό θερμίδων με σύνεση.\nΕδώ είναι τα 7 πιο θρεπτικά τρόφιμα στον πλανήτη.\nΤο Kale μπορεί να είναι ακόμη πιο υγιεινό και από το σπανάκι. Και τα δύο είναι πολύ θρεπτικά, αλλά το Kale είναι χαμηλότερο σε οξαλικά, τα οποία είναι ουσίες που μπορούν να δεσμεύσουν μεταλλικά στοιχεία, όπως το ασβέστιο στο έντερο σας, εμποδίζοντάς τα να απορροφηθούν. Το Kale και άλλα χόρτα είναι επίσης υψηλά σε διάφορες βιοδραστικές ενώσεις, συμπεριλαμβανομένων των ισοθειοκυανικών και ινδολο-3-καρβινόλης, οι οποίες έχουν αποδειχθεί ότι καταπολεμούν τον καρκίνο σε διάφορες μελέτες σε ζώα.\nΤα φύκια είναι ακόμη πιο θρεπτικά από τα χερσαία λαχανικά. Είναι ιδιαίτερα υψηλά σε μέταλλα, όπως ασβέστιο, σίδηρο, μαγνήσιο και μαγγάνιο. Είναι επίσης γεμάτα με διάφορες βιοδραστικές ενώσεις, συμπεριλαμβανομένων των φυκοκυανινών και των καροτενοειδών. Μερικές από αυτές τις ουσίες είναι αντιοξειδωτικές με ισχυρή αντιφλεγμονώδη ικανότητα. Αλλά τα φύκια έχουν υψηλή περιεκτικότητά σε ιώδιο, ένα ορυκτό που χρησιμοποιεί το σώμα σας για να φτιάξει ορμόνες θυρεοειδούς.\nΠολλές μελέτες δείχνουν ότι η αλικίνη και το σκόρδο μπορεί να μειώσουν την αρτηριακή πίεση, καθώς και την ολική και «κακή» LDL χοληστερόλη. Αυξάνει επίσης την «καλή» χοληστερόλη HDL, μειώνοντας πιθανώς τον κίνδυνο εμφάνισης καρδιακών παθήσεων. Έχει επίσης διάφορες ιδιότητες καταπολέμησης του καρκίνου. Μελέτες δείχνουν ότι οι άνθρωποι που τρώνε πολύ σκόρδο έχουν πολύ μικρότερο κίνδυνο για διάφορους κοινούς καρκίνους, ειδικά καρκίνους του παχέος εντέρου και του στομάχου. Το ακατέργαστο σκόρδο έχει σημαντικές αντιβακτηριακές και αντιμυκητιακές ιδιότητες.\nΗ σύγχρονη δυτική διατροφή έχει δώσει προτεραιότητα στο μυϊκό κρέας περισσότερο από τα κρέατα οργάνων. Σε σύγκριση με τα όργανα, το μυϊκό κρέας είναι διατροφικά κακό. Από όλα τα όργανα, το ήπαρ είναι μακράν το πιο θρεπτικό. Το ήπαρ είναι ένα αξιόλογο όργανο με εκατοντάδες λειτουργίες που σχετίζονται με το μεταβολισμό. Μία από τις λειτουργίες της είναι να αποθηκεύει σημαντικά θρεπτικά συστατικά για το υπόλοιπο σώμα σας.\nΒιταμίνη Β12:1,176% ΣΗΒιταμίνη Β5, βιταμίνη Β6, νιασίνη και φολικό άλας: Πάνω από το 50% του βλεννογόνοΒιταμίνη Β2: 201% ΣΗΒιταμίνη Α: 634% της ΣΗΧαλκός: 714% του ΣΗΣίδηρος, φώσφορος, ψευδάργυρος και σελήνιο: Πάνω από το 30% του ΣΗΥψηλής ποιότητας ζωική πρωτεΐνη: 29 γραμμάρια\nΟι σαρδέλες είναι μικρά, λιπαρά ψάρια που μπορούν να καταναλωθούν και ολόκληρα. Δεδομένου ότι τα όργανα είναι συνήθως τα πιο θρεπτικά μέρη ενός ζώου, δεν αποτελεί έκπληξη το γεγονός ότι ολόκληρες οι σαρδέλες είναι πολύ θρεπτικές. Περιέχουν λίγο σχεδόν από κάθε θρεπτική ουσία που χρειάζεται το σώμα σας και είναι σχεδόν διατροφικά τέλειες. Όπως και άλλα λιπαρά ψάρια, είναι επίσης πολύ υψηλά σε καρδιακά υγιή ωμέγα-3 λιπαρά οξέα.\nΑν και δεν είναι τόσο εμπλουτισμένα σε βιταμίνες και μέταλλα, είναι γεμάτα με αντιοξειδωτικά. Εμπλουτισμένα με ισχυρές αντιοξειδωτικές ουσίες, συμπεριλαμβανομένων ανθοκυανινών και διαφόρων άλλων φυτικών ενώσεων, μερικά από τα οποία μπορούν να διασχίσουν το φράγμα αίματος-εγκεφάλου και να ασκήσουν προστατευτικές επιδράσεις στον εγκέφαλό σας. Αρκετές μελέτες έχουν εξετάσει τις επιπτώσεις των Blueberries στην υγεία του άνθρωπου. Μια μελέτη διαπίστωσε ότι τα Blueberries βελτίωσαν τη μνήμη σε ηλικιωμένους ενήλικες. Μια άλλη μελέτη έδειξε ότι οι παχύσαρκοι άνδρες και οι γυναίκες με μεταβολικό σύνδρομο είχαν μειωμένη αρτηριακή πίεση και μειωμένους δείκτες οξειδωμένης LDL χοληστερόλης όταν προστέθηκαν Blueberries στη διατροφή τους.\nΣτην πραγματικότητα, μια μελέτη έδειξε ότι το κακάο και η μαύρη σοκολάτα βαθμολογούνται υψηλότερα στα αντιοξειδωτικά από οποιαδήποτε άλλη τροφή που εξετάστηκε, η οποία περιελάμβανε βατόμουρα και μούρα acai. Πολλές μελέτες σε ανθρώπους δείχνουν ότι η μαύρη σοκολάτα έχει ισχυρά οφέλη για την υγεία, όπως βελτιωμένη ροή αίματος, χαμηλότερη αρτηριακή πίεση, μειωμένη οξειδωμένη LDL και βελτιωμένη λειτουργία του εγκεφάλου. Μια μελέτη διαπίστωσε ότι οι άνθρωποι που κατανάλωναν σοκολάτα περισσότερο από πέντε φορές την εβδομάδα είχαν 57% χαμηλότερο κίνδυνο καρδιακών παθήσεων. Δεδομένου ότι οι καρδιακές παθήσεις είναι η πιο κοινή αιτία θανάτου παγκοσμίως, το εύρημα αυτό μπορεί να έχει συνέπειες για εκατομμύρια ανθρώπους. Βεβαιωθείτε ότι παίρνετε μαύρη σοκολάτα με τουλάχιστον 70% περιεκτικότητα σε κακάο. Οι καλύτερες περιέχουν 85% κακάο ή υψηλότερη.\nergasiavreseu, 27/06/2020 27/06/2020 , Υγεία, Γεύμα, 0\nΕίναι πολύ συνηθισμένο το μεγάλο κυρίως γεύμα στο τέλος της ημέρας, να είναι αποτέλεσμα είτε αμέλειας είτε υπερβολικού φόρτου...\nergasiavreseu, 19/06/2020 19/06/2020 , Υγεία, ΕΟΠΥΥ, Επιδόματα, Λουτροθεραπεία, 0\nΤο επίδομα λουτροθεραπείας, παρέχεται, στους ασφαλισμένους, όταν είναι αναγκαία η θεραπεία της πάθησής τους, σε αναγνωρισμένες από το κράτος...\nΑΣΕΠ:160 μόνιμες προσλήψεις ελεγκτών στα λεωφορείαΦύλακες στο Δήμο Ξάνθης


Αγορα VFR800 Crossrunner '16 - Σελίδα 13\n22/10/2017, 19:35 #181\nΜετά απο 17000 χλμ και 2,5 χρονια τα μαμισια λάστιχα PIRELLI SCORPION παρεδωσαν το πνεύμα...\nΗ οδήγηση μου νορμαλ ,χωρις ακραιες επιλογες ,με προτεραιοτητα σε σιγουρια και ασφάλεια , μεχρι τα 150 όποτε προκυπτει .\nΚινουμαι σχεδον αποκλειστικα σε ασφαλτο με καθημερινα δρομολόγια των 10 χλμ και συνηθως ενα ετησιο ταξιδι των πεντε εξι χιλιαδων χλμ .\nΕυπροσδεκτη καθε καλη συσταση για τα επομενα λαστιχα . Σκεφτομαι τα SCORPION II αλλα δεν αποκλειω και κατι αλλο .\nΕυχαριστω προκαταβολικα καθε φιλικη συμβουλη .\n26/10/2017, 09:49 #182\nΜε τα μαμά έκανα 17.500χλμ σε 8 μήνες. Έβαλα κατόπιν τα michelin pilot road 4 τα οποία όμως ήταν ελαττωματικά όπως διαπιστώθηκε από τεχνικό της michelin (τρέμολο και ανομοιόμορφο φάγωμα) αλλά λόγω του ότι μου έδινε μόνο μπροστινό για αντικατάσταση τα έβγαλα και έβαλα bridgestone A40 adventure από τα οποία είμαι απόλυτα ευχαριστημένος. Τα michelin λόγω ταξιδιού στο εξωτερικό στην αρχή της τοποθέτησής τους είχαν κάνει ήδη 8.000χλμ. Τη μηχανή την έχω 13 μήνες και έχω ήδη 30.000χλμ!\nΝα συμπληρώσω επίσης σε σχολιασμούς περί κατανάλωσης ότι η μέση κατανάλωση της μηχανής μου στο σύνολο των 30.000χλμ είναι 5,6l/100km.\nΤελευταία τροποποίηση από TopGun; 26/10/2017 στις 09:54.\n27/10/2017, 17:44 #183\nΔημοσιεύθηκε αρχικά από TopGun\nΕκτός από τα ταξίδια, η κατανάλωση που αναφέρεις αφορά και οδήγηση σε πόλη ή μένεις επαρχία; Διπλός ή μονός; αφού την έχεις 13 μήνες θα έχεις το μοντέλο του 2015. Μπράβο πολύ καλά\n28/10/2017, 21:57 #184\nτο 5,6 κατανάλωση αφορά όπως είπα και παραπάνω το σύνολο των χιλιομέτρων που έχω κάνει δλδ τις 30χιλ μέχρι σήμερα. Και Αθήνα που μένω και επαρχία και εξωτερικό 2καλαβος 3βάλιτσος. Είναι ο μέσος όρος. Η ελάχιστη που έχω δει είναι 4,2 και η μέγιστη 6,7. Αποκλειστικά μέσα στην Αθήνα είμαι στα 5,6-6. Η μηχανή είναι αγορασμένη τον 9/16\n31/10/2017, 10:12 #185\nΑφού σε ψήνει το μηχανάκι ρε Στάθη, πούλα το cbx και πάρε ένα του 2015 και συ να γουστάρεις( φιλικά Πανάγος).


2018 Formula 1 Etihad Airways, Άμπου Ντάμπι Grand Prix ~ Blog για το αυτοκίνητο - Auto, Moto and Fun\nΝοεμβρίου 27, 2018 αγώνες , Άμπου Ντάμπι Grand Prix , Alfa Romeo Sauber F1 Team , F1\nΜετά από μια εκπληκτική σεζόν όπου η Alfa Romeo Sauber F1 Team επέδειξε σταθερή πρόοδο, ήρθε ο τερματισμός στην 8η θέση του 2018 FIA Formula 1 Πρωταθλήματος Κατασκευαστών με συνολική συγκομιδή 48 βαθμών. Το αποτέλεσμα δεικνύει τη σκληρή δουλειά των Charles Leclerc, Marcus Ericsson όπως και των μελών της ομάδας τόσο στην πίστα όσο και στα κεντρικά στην Ελβετία.\nΤο αποτέλεσμα στο 2018 Άμπου Ντάμπι Grand Prix επιβεβαίωσε την καλή δουλειά που έγινε, με τους οδηγούς να βελτιώνουν τη θέση τους κατά τη διάρκεια του Σαββατοκύριακου. Είχαν αμφότεροι στρατηγική μιας αλλαγής, ο Leclerc εκκίνησε υποχρεωτικά με την εξαιρετικά μαλακή γόμα με την οποία κατετάγη στο Q3 το Σάββατο. Αντίθετα ο Ericsson εκκίνησε από την 12η θέση της κατάταξης, με την πιο σκληρή από τις διαθέσιμες γόμες, την πολύ μαλακή. Ήταν ένας επεισοδιακός αγώνας που χαρακτηρίστηκε από ένα συμβάν λίγο μετά την εκκίνηση. Αμφότεροι οι οδηγοί μας έκαναν πολύ καλή δουλειά στη διαχείριση των ελαστικών και επέδειξαν καλό ρυθμό όταν ο αγώνας πήρε διαφορετική τροπή για τον καθέναν τους. Ο Charles Leclerc είχε μια ακόμη άριστη απόδοση δίνοντας μάχες για τις πρώτες θέσεις του μέσου της κατάταξης. Πήρε τελικά τους βαθμούς της 7ης θέσης. Ο Marcus Ericsson ήθελε ένα θετικό αποτέλεσμα στον τελευταίο του αγώνα οπότε ξεκίνησε με καλή απόδοση και βελτίωνε το ρυθμό του γύρο με το γύρο. Δυστυχώς ο Σουηδός υποχρεώθηκε σε εγκατάλειψη λόγω μηχανικής βλάβης στον 26ο γύρο ενόσω ήταν στην πρώτη δεκάδα.\nΟ Charles Leclerc (39 βαθμούς) τερμάτισε στην 13η θέση του 2018 FIA Formula 1 Πρωταθλήματος Οδηγών και ο Marcus Ericsson στην 17η θέση (9 βαθμούς).\nΗ ομάδα ευχαριστεί και τους δυο οδηγούς για την άριστη απόδοσή τους και την ομαδική δουλειά φέτος. Εύχεται τα καλύτερα για το μέλλον τόσο στον Charles Leclerc όσο και στον Marcus Ericsson.\nΑποτέλεσμα: Εγκατέλειψε. Εκκίνησε με την πολύ μαλακή γόμα.\n«O αγώνας δεν ολοκληρώθηκε όπως θα ήθελα είναι απογοητευτικό που υποχρεώθηκα σε εγκατάλειψη. Εκκίνησα με την πιο σκληρή γόμα και είχα θέμα με την ισορροπία κρατήματος στην αρχή. Μερικούς γύρους πριν εγκαταλείψω το μονοθέσιο άρχισε να δίνει καλύτερη αίσθηση και ο ρυθμός ήταν καλός. Θα ήταν σπουδαίο να συνεχίσω έτσι και να πετύχω μερικούς ακόμη βαθμούς. Παραμένω ευχαριστημένος με την απόδοση μου. Ήταν μακριά χρονιά και είμαι ευγνώμων για τη σκληρή δουλειά της ομάδας. Πρέπει όλοι να είμαστε πολύ περήφανοι για αυτή τη σεζόν και την απίστευτη πρόοδο που σημειώσαμε. Είναι η καλύτερη σεζόν μου στη Formula 1 μέχρι σήμερα, θα την θυμάμαι πάντα.»\nΑποτέλεσμα: 7ος. Εκκίνησε με την εξαιρετικά μαλακή γόμα, μετά από 7 γύρους έβαλε την πολύ μαλακή γόμα.\n«Νομίζω ότι μπορούσαμε περισσότερα σήμερα στον αγώνα, αλλά ολοκληρώσαμε με μια αξιοπρεπή 7η θέση και πήραμε κάποιους βαθμούς. Θέλω να ευχαριστήσω την Alfa Romeo Sauber F1 Team, γι' αυτή την απίστευτη χρονιά και για όσα μου δίδαξαν. Είναι σπουδαίο που δουλέψαμε μαζί και είδαμε την προσπάθεια να μετουσιώνεται σε πρόοδο. Μπορούμε όλοι να είμαστε περήφανοι που συμμετείχαμε σ' αυτό, τους εύχομαι τα καλύτερα για το μέλλον.»\n«Είναι σπουδαίο συναίσθημα ότι τερματίσαμε στην 8η θέση του πρωταθλήματος, ειδικά αν κοιτάξεις πίσω που βρισκόμασταν πέρυσι αλλά και φέτος μετά τους δυο πρώτους αγώνες. Πετύχαμε σπουδαίες βελτιώσεις και αυτό οφείλεται στη σκληρή δουλειά της ομάδας στην πίστα και στο εργοστάσιο. Οι στόχοι μας έχουν ανέλθει και το φρόνημά μας για την επόμενη χρονιά είναι υψηλό σε όλα τα τμήματα. Οφείλω να δώσω τα εύσημα για την βελτίωσή μας στους οδηγούς που έκαναν σπουδαία δουλειά μαζί και πίεζαν ο ένας τον άλλο σε κάθε περίοδο σε κάθε αγώνα. Ευχαριστούμε το Marcus και τον Charles για την σπουδαία συνεισφορά τους και ευχόμαστε και στους δυο τα καλύτερα για το μέλλον.»


Ανασυγκρότηση: ... ΕΡΤ - κόντρα στην ανεργία των δημοσιογράφων ...\n... ΕΡΤ - κόντρα στην ανεργία των δημοσιογράφων ...\nΜε δυο θέσεις στο Δημόσιο\nο Κεφαλογιάννης (ΑΠΕ και ΕΡΤ)\nΤο γνωρίζετε ή το αγνοείτε κ. Ταγματάρχη;\nΣτην παρουσίαση του προγράμματος της ΕΡΤ την περασμένη Πέμπτη ανακοινώθηκε – μεταξύ άλλων, ότι θα μεταδίδεται καθημερινή ημίωρη εκπομπή υγείας με τον Μιχάλη Κεφαλογιάννη. Η εκπομπή θα ξεκινήσει το Νοέμβριο, θα είναι μικτή παραγωγή και το κόστος της ανέρχεται στα 1.200 ευρώ το επεισόδιο.\nΘα ήταν όλα μια χαρά… Αν – δυστυχώς, δεν είχε διαφύγει από τους ιθύνοντες της ΕΡΤ και συγκεκριμένα από τον Λάμπη Ταγματάρχη που έχει την ευθύνη για το «μαγαζί» η λεπτομέρεια ότι ο δημοσιογράφος Μιχάλης Κεφαλογιάννης εργάζεται ταυτόχρονα και στο Αθηναϊκό Πρακτορείο, δηλαδή σε άλλο ένα κρατικό Μέσο!\nΣυγκεκριμένα ο ιατρικός συντάκτης Μιχάλης Κεφαλογιάννης την ίδια ώρα που συμφώνησε με την ΕΡΤ για την παρουσίαση καθημερινής ημίωρης εκπομπής για την υγεία, συνεργάζεται και με ΑΠΕ-ΜΠΕ ως υπεύθυνος της ενότητας «Υγεία» στο site του Πρακτορείου.\nΠώς είναι δυνατόν λοιπόν ένας δημοσιογράφος να κατέχει δύο θέσεις στο Δημόσιο; Αν δεν κάνουμε λάθος που δεν κάνουμε η νομοθεσία δεν επιτρέπει κάτι τέτοιο!\nΆραγε το γνωρίζουν οι κκ Ταγματάρχης και Τσακνής;\nΔιότι εκτός από τη νομοθεσία που απαγορεύει σε κάποιον να κατέχει ταυτόχρονα δύο θέσεις στο Δημόσιο, είναι και η ανεργία που θερίζει τον κλάδο των δημοσιογράφων. Μήπως να το ξαναέβλεπαν το θέμα;\nΔείτε εδώ τα «πειστήρια» της διπλοθεσίας:\nΕτικέτες ΑΠΕ-ΜΠΕ, διπλοθεσία, ΕΡΤ, Μιχάλης Κεφαλογιάννης\nΕπιστολή Θανάση Πετράκου για το αγροτικό ρεύμα


22 Ιουνίου 2021 - 10:56\nΤελευταία Ενημέρωση: 22 Ιουνίου 2021 - 11:04\nΚρίσιμο 48άωρο για Νταουσβίλι. Ο Γεωργιανός και επισήμως τέθηκε εκτός πλάνων της Ανόρθωσης και ψάχνει να λύσει το συμβόλαιό του για να υπογράψει στο ΑΠΟΕΛ.\nΗ μπάλα στα… πόδια του Μουρτάζ Νταουσβίλι. Αν θέλει να υλοποιήσει την επιθυμία του να φορέσει τη φανέλα του ΑΠΟΕΛ πρέπει να μείνει ελεύθερος από την Ανόρθωση. Μπροστά στην επίσημη πλέον εξέλιξη, ότι τέθηκε εκτός πλάνων, της Ανόρθωσης, ο Γεωργιανός διεθνής μέσος καλείται στο επόμενο 48ωρο να τα βρει με τη διοίκηση, ώστε να μετακομίσει στον Αρχάγγελο. Στο ΑΠΟΕΛ έχουν συμφωνήσει με τον ποδοσφαιριστή και περιμένουν την έκβαση των επαφών του με την Ανόρθωση, έχοντας τη διαβεβαίωση του πως θα καταφέρει να μείνει ελεύθερος. "Ευκολη απόφαση, πήγα στην μεγαλύτερη ομάδα της Κύπρου", υπογράμμισε στην "Metrosport" ο νέος προπονητής τερματοφυλάκων του ΑΠΟΕΛ, Γιώργος Σκιαθίτης.


Falcon Eyes T360-A3 - Manios Cine Tools\nΑρχική σελίδα / Αξεσουάρ για Φωτογραφικές Μηχανές / Falcon Eyes T360-A3\nFalcon Eyes T360-A3\n€111,60 με 24% ΦΠΑ\nΤο Falcon Eyes T360-A3 είναι το μεγαλύτερο περιστρεφόμενο τραπέζι της σειράς του. Το T360-A3 έχει διάμετρο 60 cm και μέγιστο βάρος μεταφοράς 40 kg. Αυτό το καθιστά ιδανικό για την έκθεση προϊόντων και τη λήψη φωτογραφιών 360 μοιρών. Το T360 A3 είναι πολύ φιλικό προς το χρήστη. Κάνει μια πλήρη περιστροφή σε 120 δευτερόλεπτα.\nFalcon Eyes T360-A3 ποσότητα\nΚωδικός προϊόντος: 291682 Κατηγορία: Αξεσουάρ για Φωτογραφικές Μηχανές Ετικέτα: FALCON EYES\nΤο T360-A3 έχει διάμετρο 60 cm και μπορεί να στηρίξει έως και 40 kg το μέγιστο. Το T360-A3 μπορεί να χρησιμοποιηθεί για τη φωτογράφηση και τη δημιουργία εικόνων 360 μοιρών, για παράδειγμα παπουτσιών, κοσμημάτων, παιχνιδιών και κέικ. Επιπλέον, μπορείτε να χρησιμοποιήσετε το T360-A3 για την προβολή προϊόντων σε βιτρίνα ή σε εμπορική έκθεση.\nΔιαστάσεις: ø 60 cm\nΤροφοδοτικό: ~110v – 120v 60Hz ro ~220v – 240v 50Hz\nPeak Design CAPTURE (CLIP ONLY)\n€59,99 με 24% ΦΠΑ Επιλογή\nPeak Design – Slide Lite\n€180,98 με 24% ΦΠΑ Προσθήκη στο καλάθι\nShape DSLR KIRK NEFF OFF-SET RIG\n€748,96 με 24% ΦΠΑ Προσθήκη στο καλάθι\nTilta DSLR Shoulder Rig Pro\n€1.796,76 με 24% ΦΠΑ Προσθήκη στο καλάθι


ΒΙΟΚΑΡΠΕΤ: Ισχυρές επιδόσεις στα οικονομικά μεγέθη το 2021 | Moneyreview.gr\nBusiness & Finance Παρασκευή 29/04/2022, 10:32 NEWSROOM\n29 Απριλίου, 2022 Πα 29/04/2022, 10:32\nΜε ισχυρές επιδόσεις ολοκλήρωσε το 2021 η ΒΙΟΚΑΡΠΕΤ, καθώς όλα τα βασικά μεγέθη η θετική μεταβολή που παρουσιάζουν είναι ευρείας κλίμακας. Ειδικότερα:\n– Οι καθαρές πωλήσεις του ομίλου ανήλθαν κατά την χρήση του 2021 σε 187,29 εκατ. ευρώ έναντι 123,24 εκατ. ευρώ την αντίστοιχη χρήση του 2020, αύξηση κατά 51,98%.\n– Οι εξαγωγές του ομίλου ανήλθαν κατά την χρήση του 2021 σε 98,23 εκατ. ευρώ έναντι 68,80 εκατ. ευρώ την αντίστοιχη χρήση του 2020. Αύξηση κατά 42,78%. Οι εξαγωγές αποτελούν το 52,45% του συνολικού τζίρου.\n– Οι πωλήσεις στο εσωτερικό της χώρας ανήλθαν κατά την χρήση 2021 σε 89,06 εκατ. ευρώ έναντι 54,45 εκατ. ευρώ το 2020. Αύξηση κατά 63,56%.\n– Τα ενοποιημένα κέρδη προ φόρων, χρηματοδοτικών και επενδυτικών αποτελεσμάτων και αποσβέσεων (EBITDA) ανήλθαν κατά την χρήση 2021 σε 14,84 εκατ. ευρώ, έναντι 9,63 εκατ. ευρώ την αντίστοιχη χρήση 2020, αυξημένα κατά 54,10%.\nΚΕΡΔΗ ΠΡΟ ΦΟΡΩΝ: Ο όμιλος παρουσιάζει κέρδη προ φόρων για την χρήση 2021 5,02 εκατ. ευρώ έναντι 0,74 εκατ. ευρώ για την χρήση 2020. Αύξηση κατά 578,38%.\n– Ο όμιλος παρουσιάζει ενοποιημένα κέρδη μετά από φόρους κατά την χρήση 2021 4,26 εκατ. ευρώ, έναντι κερδών 0,22 εκατ. ευρώ την αντίστοιχη χρήση 2020.\n– Τα ενοποιημένα καθαρά κέρδη που αντιστοιχούν στους μετόχους της εταιρείας, μετά την αφαίρεση των δικαιωμάτων μειοψηφίας και μετά την αφαίρεση των φόρων, ανήλθαν κατά την χρήση 2021 σε 4,14 εκατ. ευρώ έναντι κερδών 0,12 εκατ. ευρώ την αντίστοιχη του 2020.\nΜητρική εταιρεία «ΒΙΟΚΑΡΠΕΤ Α.Ε.»\n– Οι καθαρές πωλήσεις την μητρικής εταιρίας ανήλθαν κατά την χρήση του 2021 σε 9,03 εκατ. ευρώ έναντι 6,25 εκατ. ευρώ την αντίστοιχη χρήση του 2020. Αύξηση κατά 44,48%.\n– Τα κέρδη της μητρικής εταιρείας προ φόρων, χρηματοδοτικών και επενδυτικών αποτελεσμάτων και αποσβέσεων (EBIDTA), ανήλθαν κατά την χρήση 2021 σε 2,37 εκατ. ευρώ έναντι κερδών 1,23 εκατ. ευρώ την αντίστοιχη χρήση του 2020. Αύξηση κατά 92,68%.\nΤα κέρδη της μητρικής εταιρείας προ φόρων για την χρήση 2021 ανήλθαν σε 0,57 εκατ. ευρώ έναντι ζημιών (0,66) εκατ. ευρώ την χρήση 2020.\n– Τα κέρδη μετά από φόρους της μητρικής ανήλθαν σε 0,58 εκατ. ευρώ κατά την χρήση του 2021, έναντι ζημιών (0,78) εκατ. ευρώ την αντίστοιχη χρήση 2020.\n«Το 2021 για τον όμιλο ΒΙΟΚΑΡΠΕΤ υπήρξε μια χρονιά ισχυρών οικονομικών επιδόσεων. Με σημαντική αύξηση του τζίρου κατά 51,98% και θεματική αύξηση της κερδοφορίας προ φόρων κατά 578,38 % σε σχέση με το 2020. Καθόλη την διάρκεια του έτους υπήρξε μεγάλη και σταθερή ζήτηση των προϊόντων ιδίως στον μεταλλουργικό κλάδο και σε συνδυασμό με τις επενδύσεις που πραγματοποίησε ο όμιλος όπως το νέο σύγχρονο βαφείο ηλεκτροστατικής βαφής αλουμινίου δυναμικότητας 11.000 τόνων ετησίως και της μονάδος βαφής απομίμησης ξύλου δυναμικότητας 2000 τόνων προϊόντων υψηλής προστιθέμενης αξίας με χαμηλό κόστος παραγωγής ο όμιλος ανταποκρίθηκε με επιτυχία στις απαιτήσεις της αγοράς (εξυπηρέτηση πελατών) με σημαντική αύξηση των αποτελεσμάτων.\nΕπίσης οι επενδύσεις του ομίλου στην πράσινη ενέργεια συνεχίζονται. Εντός του 2021 κατασκευάστηκε Φ/Β 10MW από την μητρική ΒΙΟΚΑΡΠΕΤ ΑΕ και αναμένεται να συνδεθεί σύντομα στο δίκτυο. Επίσης έχει κατασκευασθεί και υποσταθμός δυναμικότητας 100 MW . Ετσι ο όμιλος κατέχει σήμερα Φ/Β σταθμούς 19 MW. Στους στόχους της διοίκησης του ομίλου είναι όπως κατασκευασθούν ακόμη 10 MW για λογαριασμό της ΕΞΑΛΚΟ ΑΕ και 5MW για την ΒΙΟΚΑΡΠΕΤ ΑΕ με βάσει των αδειών παραγωγής που κατέχει. Επίσης η ΕΞΑΛΚΟ κατέχει άδεια για Φ/Β 50MW που αναμένεται να αξιοποιηθεί αναλόγως των περιστάσεων.\nΟι νέες επενδύσεις θα συμβάλουν σημαντικά στα οικονομικά αποτελέσματα του ομίλου.\nΤο ΔΣ προτείνει να μην δοθεί μέρισμα για την διαχειριστική χρήση 2021», αναφέρει στην ανακοίνωσή της η εταιρεία.


Κάταγμα 5ου μεταταρσίου ~ ΒΙΟΛΟΓΙΑonline.gr\nΤο πόδι υφίσταται συχνά κάταγμα στην έξω μοίρα του κατά τη διάρκεια ενός «στραβοπατήματος».\nΤα δάκτυλα του ποδιού στηρίζονται σε πέντε μακρύτερα οστά, τα μετατάρσια. Η βάση του 5ου μεταταρσίου είναι εκτεθειμένη σε κακώσεις στροφής στη διάρκεια διαστρέμματος.\nΚατά την κάκωση ή υφίσταται ρωγμή ή αποσπάται λίγο η βάση του 5ου μεταταρσίου λόγω της πρόσφυσης των μυών.\nΜε τον δείκτη πιέζουμε την περιοχή των σφυρών και προχωρούμε πιέζοντας μέχρι να προκληθεί πόνος από την πίεση.\nΌταν ο τραυματίας βρίσκεται κοντά σε νοσοκομείο, χρειάζεται ακτινογραφία, που θα επιβεβαιώσει τη διάγνωση.\nΘεραπευτικά μέχρι πρότινος το κάταγμα αντιμετωπιζόταν με νάρθηκα κνημοποδικό και αποφόρτιση με δύο πατερίτσες.\nΗ πείρα δείχνει ότι δεν χρειάζεται αυτή η διαδικασία που καθιστά το άτομο ανίκανο να μετακινείται.\nΗ χρήση ενός πέλματος μεταταρσίου, με το οποίο αποφορτίζεται η περιοχή του κατάγματος με κλειστό, δετό παπούτσι και χοντρή κάλτσα, που δρα σαν νάρθηκας, για διάστημα 6 εβδομάδων, είναι αρκετή θεραπεία.\nΜετά το διάστημα αυτό η νέα ακτινογραφία θα δείξει ότι το κάταγμα έχει πωρωθεί και ο ασθενής μπορεί να βαδίσει με ασφάλεια χωρίς πέλμα.